‘बिहारी टाइगर’ मे अपना किरदार के बहुते पावर फुल बतवले विनय आनंद – Anjoria\n‘बिहारी टाइगर’ मे अपना किरदार के बहुते पावर फुल बतवले विनय आनंद\nhttp://bhojpurika.com/wp-content/uploads/2013/02/VinayAnand-KalpanaShah.jpgभोजपुरी फिलिमन के बेहतरीन अभिनेता विनय आनंद ‘बिहारी टाइगर’ फिलिम में एगो पुलिस इंसपेक्टर के रोल कइले बाड़न. विनय आनन्द के कहना बा कि ई किरदार बहुते पावरफुल बा जवना के उ ओतने पावरफुल तरीका से निबहले बाड़न. अपना काम से रोमांचित विनय आनंद कहलन कि एह फिलिम से दिहल गइल संदेश बहुते मजगर बा. आ बतवलन कि ढेर दिन बाद अइसन एक्शन किरदार कइले बाड़न.\nनिर्माण शिवशक्ति प्रोडक्शन इनटरटेंनमेंट कम्पनी कइले बिया आ निर्देशन समीर खान. लेखक हउवें अशोक श्यामल, संगीतकार पवन मुरादपुरी, छायांकन करेवाला जावेद अख्तर नाईक, गीतकार धनंजय भट्ट, बद्री दास, अउर रवि यादव, नृत्यगुरू कानू मुखर्जी, संजय कोर्वे अउर अनिल सुल्तार, मारधाड़ मास्टर हीरालाल यादव, निर्माता मनीष जे. मिश्रा आ सह निर्माता अनिल खान हउवें.\n‘दंबग मोरा बालमा’ 30 अगस्त से रिलीज होखी\nOne thought on “‘बिहारी टाइगर’ मे अपना किरदार के बहुते पावर फुल बतवले विनय आनंद”\nBihari tigar is saal ki super dupar hit film ba


टटका खबर, (बुध, 18 मार्च 2015) – टटका खबर\nMar 18, 2015 News in Bhojpuri, उत्तर प्रदेश, टटका खबर, बिहार\n(मंगल, 17 मार्च के खबर)\nलोकसभा चुनाव में आपन जमीन गँवा चुकल कांग्रेस जमीन के राजनीति क के आपन गँवावल जमीन पावे का आशा में आ बाकी विपक्ष ओकर पोंछ ध के वैतरणी पार करे का उमेद में आजु संसद भवन से पैदल राष्ट्रपति भवन तक मार्च कइल लोग. सोनिया गाँधी दावा कइली कि एह विधेयक के कवनो हाल में पास ना होखे दिहल जाई. आल इंडिया अन्‍ना डीएमके, बीजू जनता दल आ बहुजन समाज पार्टी एह जुलूस में शामिल ना रहलें.\nकरिया कमाई से आ कमाई के करिया बनावत बिटोरल धन पर अंकुसा लगावे खातिर बने वाला कानून के आजु केन्द्रीय मंत्रीमण्डल मंजूरी दे दिहलसि. एह विधेयक के संसद के मौजूदे सत्र में पेश कइल जाई. एह कानून के सबले खास बात ई बा कि पहिला बेर करिया धन राखे वाला के जेल के सजा दिहल जा सकी. अब ले लोग थोड़ बहुत जुर्माना दे के बाँच जात रहुवे.\nदेश-विदेश में अपना सवाद खातिर मशहूर बिहार के लीची से अब वाइन बनावल जाई. अबहीं अकेले चीन अइसन वाइन बनावेेला. लीची से बने वाला वाइन बहुते उम्दा किस्म के होखेला आ वाइन में अल्कोहल के मात्रा ह्विस्की भा रम का मुकाबले बहुते कम होला.\nएगो अमेरिकी अधिकारी के दावा बा कि अमेरिका का तरफ से मुंबई हमला के योजना बनावे वाला लखवी का खिलाफ पुख्ता सुबूत पाकिस्तान के दिहल जा चुकल बा.\nसुप्रीम कोर्ट सरकारी नौकरियन में जाट समुदाय के दिहल जाए वाला आरक्षण के रद्द क दिहलसि आ कहलसि कि सामाजिक पिछड़ा होखला का बावजूद जाट लोग शैक्षिक आ आर्थिक रुप से पिछड़ा नइखे आ एह लोग के आरक्षण मिलला से असली पिछड़ा समुदाय के नुकसान होखी. जबकि जाट समुदाय के कहना बा कि जब यादव आ गुर्जर समुदाय के आरक्षण दिहल जा सकेला आ जाटो समुदाय के पूरा हक बा आरक्षण लेबे के.\nबंबई शेयर बाजार में दू दिन बाद आज लिवाली देखल गइल आ सेंसेक्स 299 अंक बढ़ के अउर निफ्टी 90 अंक बढ़ के बंद भइल. खास क के फार्मा, पूंजीगत सामान, एफएमसीजी, टिकाऊ उपभोक्ता सामान, रिफाइनरी, धातु आ बैंकिंग शेयर में लिवाली देखल गइल.\nबिहार विधानसभा में केंद्रीय मंत्री स्मृति जुबिन ईरानी का बारे में एगो राजद विधायक के बेहूदा टिप्पणी का बाद बवाल हो गइल आ कुरसी फेंका फेंकी के नौबत आ गइल. बाद में राजद विधायक दल के नेता अब्दुल बारी सिद्दिकी अपना गोल के एह विधायक के बोल के निंदा कइलन. विधायक के कहल बात कार्यवाही से निकाले के आदेश दिहलन विधानसभा अध्यक्ष उदय नारायण चौधरी.\nपश्चिम बंगाल के नदिया में एगो कान्वेंट के नन का साथे सामूहिक दुष्कर्म का मामिला में चर्च के सबले बड़का संस्था वेटिकन का तरफ से भारत के राजनीति में गलत तरीका से दखल देबे के कोशिश करे आ देश के सांप्रदायिक माहौल खराब करे के कोशिश होखत बा. कई साल के यूपीए राज में ईसाई समुदाय के बढ़ल राजनीतिक रसूख में कमी आवत देख वेटिकन परेशान हो गइल बा आ कवनो तरह से दुनिया में देश के माहौल खराब बतावे देखावे में लागल बा. दोष बंगाल के सरकार पर लगवते त दोसर बात रहीत बाकिर दोष केन्द्र सरकार पर लगावल जात बा.\nसंसद के दुनू सदन से रेल बजट 2015-16 के पारित क दिहल गइल. लोकसभा पहिलही पास क देले रहुवे, राज्यसभा से मंगल का दिने मंजूर हो गइल रेल बजट.\nकर्नाटक में एगो ईमानदार आईएएस अधिकारी डी के रवि के संदेह वाला मौत का मामिला में भाजपा विधायक विधानसभा में सगरी रात धरना दिहें. कर्नाटक सरकार एह मामिला के सीबीआई के नइखे दिहल चाहत.\nविश्‍वकप क्रिकेट टूर्नामेंट में बुध का दिने पहिलका क्‍वार्टर-फाइनल मुकाबला सिडनी में दक्खिन अफ्रीका आ श्रीलंका के बीच होखे वाला बा.\nयूपी के प्राथमिक विद्यालयन के सत्र अबसे जुलाई का बजाय अप्रैल महीना से शुरु होखल करी. एह बात के एलान बेसिक शिक्षा मंत्री राम गोविन्द चौधरी विधानसभा में कइलन. कहलन कि निजी विद्यालयन के फीस पर सरकार के कवनो नियन्त्रण के इंतजाम नइखे.\nयूपी के राज्यपाल राम नाईक आज गोरखपुर के हनुमान प्रसाद पोद्दार कैंसर इन्टीच्यूट एण्ड रिसर्च सेंटर के डाइग्नोस्टिक ब्लॉक के उद्घाटन कइलन. ऊ आज गोरखपुर के मदन मोहन मालवीय तकनीकी विष्वविद्यालय में आयोजित एगो समारोहो में शामिल भइलन.\nबिहार में मैट्रिक के परीक्षा मंगल का दिन से बिना कवनो अमंगल शुरु हो गइल. राज्य भर में 1217 केन्द्र पर ई ईम्तिहान लिहल जात बा. कई जगहा नकल करत परीक्षार्थियन के पकड़इला के खबर बा.\nकैमूर जिले के मोहनिया थाना के जीटी रोड पर एगो निजी स्कूल के निदेशक के गोली मार के मुआ दिहल गइल. अपना बेटा के मैट्रिक इम्तिहान दिवा के ऊ लवटत रहलें तबहियें मोटरसाइकिल से आइल हत्यार ऊनुका के गोली मार दिहले. बाद में लोग जम के बवाल काटल आ चार गो पुलिस गाड़ियन के आग लगा दिहल.\nकैमूर आ बक्सर जिला मंगल का दिने आपन स्थापना दिवस मनवले. एही दिने साल 1991 में रोहतास से अलग क के कैमूर बनावल गइल रहे. आ पचीस साल पहिले बक्सर के जिला बनावल गइल रहुवे.\nरोहतास जिला के अगरेर इलाका के मोकर गांव का लगे सासाराम-पटना रोड पर सबेरे एगो बस से कचरा के दू गो औरतन के मौत हो गइल आ दू जनी घवाहिल हो गइली. बाद में लोग दू घंटा ले सड़क जाम क दिहल.


अगड़म बगड़म – Anjoria\nCategory: अगड़म बगड़म\n– आलोक पुराणिक ढेरे सनसनी बा. कवनो टीवी चैनल के भासा उधार ले लीं त ई कहल जा सकेला कि पूरा मुल्के में सनसनी बा. मुल्के काहे पूरा दुनिया में…\nजून 20, 2017 Editor\n– आलोक पुराणिक राहुल गांधी राष्ट्रपति बेर-बेर विदेश गइल, सक्रिय राजनीति में शामिल ना होखल, इनल गिनल लोगन से मिलल, अइसन सुपर वीआईपी इमेज देख इहे बात दिमाग में बेर…\n– आलोक पुराणिक एगो कंपनी के चेयरमैन बुढ़ा गइल रहे. जमाना का चाल का हिसाब से ओकर सगरी बेटा-बेटी विदेश में सैटल हो गइल रहले. ओह जमाना में हर समझदार…\nसितम्बर 26, 2014 Editor\n– आलोक पुराणिक मंगलग्रह पर मंगलयान चहुँपला पर अरविंद केजरीवाल आश्वस्त आ खुश हो सकेलें कि चलऽ पीएम भा सीएम बने के एगो अउर ठिकाना मिलल. मंगल मिशन पर चलत…\nअगस्त 11, 2014 Editor\n– आलोक पुराणिक उ चमचागिरी कइलसि, ओकर प्रमोशन हो गइल – काम के मामिला अपना के बड़हन ज्ञानी समुझनेवाला एगो दोस्त हमेशा भुनभुनात रहेले. देखीं, उ बास के बीबी केला…\nसही मेहनत उर्फ परम चालू के सफलता-कथा\nजुलाई 31, 2014 Editor\n– आलोक पुराणिक गुरुदेव दीक्षांत समारोह में घोषित कइलन – हम तीन गो टापर घोषित करत बानी – कर्मठ, चालू, अउर परमचालू. हमरा उमेद बा कि एह महाविद्यालय से बहरि…\nजून 9, 2014 Editor\n– आलोक पुराणिक यूपी में पड़े वाला नैशनल कैपिटल रीजन उर्फ एनसीआर के एगो शहर के दर्जन भर घर में चोरी हो गइल. लोग थाना में रिपोर्ट लिखावे चहुँपल त…\nगरमी से निपटे के उपाय\n– आलोक पुराणिक चुनावी बक-चक से बहरि आ गइल होखीं, त कुछ ठोस, असली मुद्दन के बात क लिहल जाव. अगर रउरा बड़का आदमी ना हईं, त गरमी रउरा के…\nस्पांसरमय मैं सब जग जानी\nअक्टूबर 9, 2010 OmPrakash Singh\n– आलोक पुराणिक ई सीन सन् 2508 मतलब कि करीब पांच सौ बरीस बाद के ह. स्पांसरमय सब जग जानी, करहु प्रणाम….. – के वचनोच्चार का बाद संत जालीदास रामकथा…\nसाधनाजी, उपासनाजी, उर्फ…\n– आलोक पुराणिक बाबाजी लोग के हल्ला बा आजुकाल्ह. दिल्ली के बाबा भीमानन्द के कालगर्ली रैकेट देख के इहे समुझ में नइख आवत कि अब बाबाजी लोग के मुहल्ला कवन…\nबगैर उनका जइसे बे कूड़ा के नाली\nअप्रैल 11, 2010 OmPrakash Singh\n– आलोक पुराणिक हाय हाय का चर्चा निकल पड़ल बा कि दिल्ली से आटो वाला हटावल जइहें. दिल्ली के अगर आटो वालन से अलगा कर के देखीं, त दिल्ली बहुतही…


भाजपा में घुसे खातिर दलबदलुअन के दौड – टटका खबर\nJan 6, 2014 चुनाव, दलबदलू, भाजपा, लोकसभा\nलखनऊ 05 जनवरी (वार्ता) लोकसभा चुनाव नजदीक आवत देख दलबदलू नेता अपना ला नया आ सुरक्षित ठिकान खोजल शुरु क दिहले बाड़े. एही चलते भाजपा के पीएम उम्मीदवार नरेन्द्र मोदी के यूपी में सफल रैली देखि देखि के एह तरफ अधिका नेतवन के रुझान बन गइल बा.\nएह दलबदलू नेतवन में कुछ दागिओ नेता बाड़े जिनका के पार्टी कार्यालय में घूमत देख कार्यकर्ताओ अनसा जात बाड़े बाकिर एह नेतवन का माथ प पार्टी के बड़का नेतवन के हाथ देख चुपा जात बाड़े.\nबसपा नेता आ मंत्री रहल बाबू सिंह कुशवाहा के नजदीकी रहल विधान पार्षद राम चन्द्र प्रधान के एह घरी भाजपा कार्यालय में देखल जा रहल बा. उनकर मेहरारू अनीता प्रधान उन्नाव सीट से टिकट मांगत बाड़ी. बतावल जात बा कि भाजपा महासचिव आ प्रदेश प्रभारी अमित शाह कुछ दिन पहिले एगो बइठक का बीच उठ के रामचन्द्र प्रधान से एकन्ता में बीस मिनट ले बतियवले रहले. हालांकि ओही बइठक में कहल गइल रहे कि दलबदलूअन मे पार्टी मे मत लीहल जाव.\nभाजपा प्रदेश कार्यालय मे मंत्री रहल फागू चौहानो खूब लउकत बाड़े, फागू भाजपा सरकार में मंत्री रहले बाकिर बाद में मौका देख बसपा में भस गइल रहले आ मायावती सरकार में मंत्रीओ बनल रहले, पिछला विधान सभा चुनाव मे बसपा के टिकट पर घोसी सीट से चुनाव हार गइल रहले. अब उ लोकसभा चुनाव लडल चाहत बाड़े,\nकैसरगंज से सपा सांसद ब्रजभूषण शरण सिंह कहले बाड़न कि अबकी सपा से चुनाव ना लड़ीहें. कहल जात बा कि उहो भाजपा से चुनाव लड़ल चाहत बाड़े, नरेन्द्र मोदी के बहराइच रैली मे उनका बेटा प्रतीक भूषण सिंह के गाड़ियन के काफिला के चरचा सभका जुबान पर रहुवे. प्रतीक सैकड़न गाड़ियन साथे ओह रैली में शामिल भइल रहले. बतावल जात बा कि भाजपा हाईकमान से ब्रजभूषण शरण सिंह के हरियर झण्डी मिल गइल बा आ अब खाली पार्टी में आवे के दिखावा बाकी बा.


हजारी प्रसाद द्विवेदी - विकिपीडिया\n(1907-08-19)19 अगस्त 1907\nबलियाँ जिला, आगरा आ अवध संजुक्त प्रांत, ब्रिटिश भारत\n19 मई 1979(1979-05-19) (उमिर 71)\nलेखक, निबंधकार, बिद्वान, इतिहासकार, उपन्यासकार, समालोचक\nकबीर, बाणभट्ट की आत्मकथा, साहित्य की भूमिका\n1973: साहित्य अकादमी अवार्ड\nआचार्य हजारी प्रसाद द्विवेदी (19 अगस्त 1907 – 19 मई 1979) हिंदी, संस्कृत आ भारतीय इतिहास अउरी संस्कृति के विद्वान रहलें आ आधुनिक युग क एगो मौलिक निबंधकार, उत्कृष्ट समालोचक आ सांस्कृतिक विचारधारा क बहुते नामी उपन्यासकार रहलें। द्विवेदी क जनम 19 अगस्त 1907 ई में बलिया जिला की दुबे-का-छपरा नाँव की गाँव में भइल रहे। उहाँ के परिवार ज्योतिष विद्या खातिर बहुत परसिद्ध रहे आ उहाँ के पिता पं. अनमोल द्विवेदी जी संस्कृत क प्रकांड पंडित रहलीं।\nद्विवेदी जी क प्रारंभिक शिक्षा गांव की इस्कूल में भइल आ उहंवें से उहाँ क मिडिल क इम्तिहान पास कइलीं। एकरी बाद उहाँ क इंटर क परीक्षा आ ज्योतिष विषय में आचार्य क परीक्षा पास कइलीं। पढ़ाई लिखाई खतम क के द्विवेदी जी शांतिनिकेतन चलि गइलीं आ कई बरिस ले उहाँ हिंदी क पठन-पाठन कइलीं । शांतिनिकेतन में गुरुदेव रवींद्रनाथ ठाकुर आ आचार्य क्षितिमोहन सेन की परभाव से साहित्य क गहन अध्ययन और रचना शुरू कइलीं।\nद्विवेदी जी का व्यक्तित्व बड़ा प्रभावशाली आ उहाँ क स्वभाव बड़ा सरल आ उदार रहे। पंडित जी हिंदी, अंग्रेज़ी, संस्कृत आ बंगाली भाषा क विद्वान रहलीं। भक्तिकाल की साहित्य का उहाँ के बहुत नीमन आ बिस्तार से ज्ञान ज्ञान रहे। लखनऊ विश्वविद्यालय उहाँ के डी.लिट. की उपाधि दे के विशेष सम्मान कइलस। उहाँ क बी.एच.यू. में हिंदी पढ़ावलीं आ उहाँ के भारत सरकार 1957 में पद्मभूषण सम्मान से सम्मानित कइलस।\nबाणभट्ट की आत्मकथा नाँव क उपन्यास पंडित जी क सबसे परसिद्ध आ महत्व वाली रचना मानल जाले।\nद्विवेदी जी क प्रमुख रचना नीचे दिहल जात बा -\nनिबंध संग्रह[संपादन करीं]\nमहापुरुषों का स्‍मरण (1987)\n↑ भगवती चरण मिश्र - हिंदी के चर्चित उपन्यासकार पृष्ठ 134।\n↑ भगवती चरण मिश्र - हिंदी के चर्चित उपन्यासकार पृष्ठ 132।\nहजारीप्रसाद ग्रन्थावली भाग-१, भाग-३, भाग-५, भाग-७ आ भाग-९ (गूगल पुस्तक ; सम्पादक - मुकुन्द द्विवेदी)\nआइ॰एस॰एन॰टी॰: 0000 0001 2126 8805\nबी॰एन॰एफ॰: cb13562839d (data)\n"https://bh.wikipedia.org/w/index.php?title=हजारी_प्रसाद_द्विवेदी&oldid=681092" से लिहल गइल\nबलियाँ जिला के लोग\nहिंदी-भाषा के लेखक\n1907 में जनम\nअनजान पैरामीटर के साथ ज्ञानसंदूक लेखक के इस्तमाल वाला पन्ना\nएह पन्ना पर आखिरी बेर संपादन 27 अक्टूबर 2020 के 08:38 बजे भइल रहल।


बड़हन रैली क के आपन ताकत देखवलसि दुनिया के सबले बड़ राजनीतिक गोल – टटका खबर\nमुंबई, 06 अप्रैल (वार्ता). भारतीय जनता पार्टी अध्यक्ष अमित शाह अपना गोल भाजपा के 38वां स्थापना दिवस का मौका पर आजु शुक का दिने अगिला लोकसभा चुनाव के बिगुल फूंक दिहलें. पूरा महाराष्ट्र से जुटल कार्यकर्तन के बड़हन रैली के संबोधित करत अमित शाह कहलन कि 38 बरीस पहिले एह गोल के स्थापना मुंबई में अटल बिहारी वाजपेयी कइले रहनी आ ओह दिन उहाँ के कहले रहीं कि – “बादल छटींहे सँ, सूरज निकली आ कमल खिली.”\nओह दिन अटल जी जवन कहनी तवन आजु साँच लउकत बा. भाजपा के चुनाव चिह्न कमल आजु लगभग 20 राज्यन में खिल चुकल बा. अगिला लोकसभा चुनाव में हमनी के पश्चिम बंगाल आ कर्नाटक में जीत हासिल करे के बा अ राष्ट्रीय जनतांत्रिक गठबंधन (राजग) के पूर्ण बहुमत का साथे सरकार बनावे के बा.\nअमित शाह कहलें कि एक समय भाजपा के महज दू गो सांसद रहलें बाकिर आजु भाजपा के 330 गो सांसद बाड़ें आ केन्द्र में राजग के सरकार पूर्ण बहुमत का साथे बा. कहलन कि केन्द्र में प्रधानमंत्री नरेन्द्र मोदी आ महाराष्ट्र में देवेन्द्र फडनवीस के सरकार बहुते बढ़िया काम करत बाड़ी सँ. केन्द्र आ महाराष्ट्र राजग सरकार के कार्यकाल में अबहीं से भ्रष्टाचार के कवनो आरोप नइखे लागल जबकि एकरा पहिले के सरकारन का खिलाफ भ्रष्टाचार के अनेके आरोप रहुवे.\nकांग्रेस अध्यक्ष राहुल गांधी पर चुटकी लेत शाह कहलन कि – “आजु काल्हु राहुल बाबा राष्ट्रवादी कांग्रेस पार्टी के अध्यक्ष शरद पवार का लगे बइठत बाड़न. राहुल बाबा प्रधानमंत्री मोदी से पूछत बाड़न कि बताईं रउरा अपना चार बरीस में का कइनी बाकिर हम उनुका से पूछत बानि कि उनुकर गोल अतना बरीसन में का का कइलसि.”\nशाह कहलन कि नरेन्द्र मोदी सरकार गरीबन ला पांच लाख रुपिया के स्वास्थ्य बीमा के सुविधा देबे जा रहल बिया जवना से लगभग 50 करोड़ गरीब लोग लाभ उठाई.\nTags: अमित शाह, भाजपा, स्वास्थ्य बीमा


डाकू हसीना का रोल में सीमा सिंह – Anjoria\nडाकू हसीना का रोल में सीमा सिंह\nAugust 12, 2014 Editor फिल्म, मनोरंजन 0\nभोजपुरी सिनेमा के डांसिंग क्वीन सीमा सिंह के अब आयटम नंबर का साथही बढ़िया रोलो मिले लागल बा. जइसे कि हालही में निर्देशक राज कुमार पांडे उनका के अपना फिलिम ‘छोरा गंगा किनारे वाला’ में डाकू हसीना के रोल दिहले बाड़न. एह किरदार में सीमा सिंह जबरदस्त एक्शन कइला का साथही नायक चिंटू संगे बहुते गरमागरम सीनो में लउकीहें.\nसीमा सिंह बतावत बाड़ी कि जब उनुका इ रोल आफर भइल त खुशी खुशी सकार लिहली काहे कि उनका ला ई चैलेंजिग आफर रहल. रोल का बारे में बतवली कि डाकू हसीना के एगो भाईओ बा आ ई भाई बनल बाड़न अवधेश मिश्रा. पहिला बेर अवधेश मिश्रा सीमा सिंह के भाई बनल बाड़न कवनो फिलिम में आ सीमा सिंह खातिर इहो एगो डबल खुशी देत बा.\nराउडी रानी5सितम्बर से बिहार आ झारखण्ड में\nमुंबई में शोला शबनम के प्रीमियर पर दर्शक ख़ुश


From Akshara Singh Khesari Lal Yadav to Ritesh Pandey Bhojpuri remake songs are being made Bhojpuri के धइले बा रीमेक के रोग, अक्षरा, खेसारी, रितेश बनावsता लोग खूब\nगीत के सुने के माध्यम जइसे बदलल ओकर संगीत, धुन, लय में परिवर्तन भइल. गीतन के माने बदलल, ओह में प्रयोग होखे वाला शब्द बदलल. फेर एगो अइसन समय आइल जब चारु ओर इलेक्ट्रॉनिक म्यूजिक के दौर छा गइल, पुरान, नया सब गाना रीमिक्स होखे लगली सन.\nLast Updated: May 28, 2021, 6:59 PM IST\nगीत-संगीत के रूप, गुणवत्ता, इंस्ट्रूमेंट, आवाज में समय-समय पर बदलाव होत रहेला. कबो लोग लाइव गीत-संगीत के मजा लेव. फेर रिकार्ड के जमाना आइल, तवा पर गाना रिकार्ड होखे लागल, ग्रामोफोन में बाजे लागल, ओकरा बाद कैसेट के युग आइल, फेर सीडी के, फेर मेमोरी कार्ड के आ अब इंटरनेट स्ट्रीमिंग के दौर चल रहल बा. गीत के सुने के माध्यम जइसे बदलल ओकर संगीत, धुन, लय में परिवर्तन भइल. गीतन के माने बदलल, ओह में प्रयोग होखे वाला शब्द बदलल. फेर एगो अइसन समय आइल जब चारु ओर इलेक्ट्रॉनिक म्यूजिक के दौर छा गइल, पुरान, नया सब गाना रीमिक्स होखे लगली सन. ई डिस्को के जमाना के शुरुआत रहे. अब पिछला कुछ साल से रीमेक के दौर चालू हो गइल. सदाबहार गाना भा 80-90 के दशक के हिट गीतन में नया बोल जोड़ के, नया संगीत जोड़ के एगो अलगे गाना बनावल जात बा... आ ई हिन्दी सिनेमा के अब त हिट फार्मूला हो गइल बा दर्शकन के ध्यान खींचे खातिर. डिजिटल प्लेटफ़ॉर्म अइला के बाद सिंगल ट्रैक के दौर आइल बा ओहमें भी जम के पुरान गाना के रीमेक कइल जाता. बाकिर कई गो गीतन के रीमेक देखला के बाद ई बुझात नइखे कि एकरा के रीमेक कहल जाव कि नाश कइल कहल जाव.\nदंगल फिल्म के ही एगो गाना अउरी सुपरहिट भइल, मोरे होठवा से नथुनिया गुलेल करेला. एह गाना के फेर अक्षरा सिंह रीमेक कsके गवले बाड़ी आ खूब ठुमका लगवले बाड़ी. नयका पुरनका के आगे टिक त ना सकेला बाकिर पुरनका गाना के रिकार्ड कंपनी ही एकरो के बनवले बा त गीतकार कुलवन्त जानी के क्रेडिटो मिलल बा आ रीमेक वाला संगीत में जान भी बुझाता.\nखेसारी लाल यादव के दू गो गाना रीमेक वर्जन वाला आइल बा. हालांकि उ अपने गावल कईगो एल्बम के हिट गाना के अपना फिल्मन में भी रीमेक कइले बाड़ें. खेसारी आजकल हिन्दी वाला तनिष्क बागची के रास्ता पर चलत दू गो हिन्दी गाना के भोजपुरिया रीमेक कइले बाड़ें. 1981 में आइल लावारिस फिल्म के गाना अपनी तो जैसे तैसे के भुला सकेला. अमिताभ बच्चन आ ज़ीनत अमान के अलग स्टाइल के डांस सभके इयाद बा. एकरा के किशोर कुमार गवले रहलें. फेर ई गाना हाउसफुल फिल्म में रीमेक भइल आ ओकरा के अबकी खेसारी लाल रीमेक कइले बाड़ें. अब ओ गाना से न्याय भइल बा कि ना ई त रउआ सभे सुन के पता लगाएम बाकिर हम कहब त लाग जाई धक्क से.


diwali stash – Hum Bhojpuria\nस्व. शैलजा कुमारी श्रीवास्तव – एक परिचय\nHum BhojpuriaNovember 15, 20211min3460\nजन्मतिथि- 19 अक्टूबर 1927 पुण्यतिथि- 31 दिसम्बर 1989\n‘अपि स्वर्णमयी लङ्का न में लक्ष्मण रोचते ।\nजननी जन्मभूमिश्च स्वर्गादपि गरीयसी । । ’\nई कथन मर्यादा पुरुषोत्तम श्रीरामचन्द्र जी के ह। एह कथन से ही ई बात प्रमाणित हो जाता कि सनातन धर्म आ भारतीय परम्परा में माता के केतना ऊँचा स्थान बा? बाकिर एकर अर्थ ई ना भइल कि माता के महत्त्व के कवनों धर्म-विशेष के चौहद्दी में बाँध के देखल जाव। काहेकि प्राय: हर धर्म में माता के स्थान बहुत ऊँचा बा। मुस्लिम परम्परा में भी मानल जाला- ‘माँ के क़दमों के नीचे है जन्नत। ’ वइसे ही मरियम के बिना यीशु मसीह के कल्पना ही ना कइल जा सकेला। एह से हर धर्म में ही ना बल्कि जीव-जन्तु में भी अपना माता के प्रति विशेष लगाव देखल जाला। आखिर केहू के अपना माता के प्रति लगाव रहे काहे ना ? माता ही ऊ माध्यम हई जे ईश्वर-अंश के अपना गर्भ में धारण करेली, ओह अंश के कष्ट सहके भी शरीर प्रदान करेली। ओकरा दु:ख-सुख में शामिल होली। एह से कवनों बच्चा अपना सुख में महतारी के इयाद करे चाहे ना लेकिन दु:ख के छाया पड़ते ऊ सबसे पहिले अपना माई के ही इयाद करेला। एही से त महतारी के भगवान के दूसरा रूप भी कहल जाला।\nहम अपना माई के अम्मा कहत रहनी। हमरा अम्मा शैलजा कुमारी श्रीवास्तव (जन्म- 19 अक्टूबर 1927- मृत्यु- 31 दिसम्बर 1989) के जन्म पिलुई, दाउदपुर, सारण (बिहार) के एगो सम्पन्न, शिक्षित आ प्रतिष्ठित परिवार में भइल रहे। उहाँ के प्रारम्भिक शिक्षा अपना गाँव में यानी पिलुई में ही भइल रहे जबकि माध्यमिक शिक्षा सीवान से भइल। चूँकि शैलजा जी के परिवार पढ़ल-लिखल रहे, उहाँ के बाबूजी उर्दू-फारसी-अरबी के शायर आ विद्वाने भर ना रहनी स्वयं एम. ए., एल. एल. बी. भी कइले रहनीं। एह से अपना बेटी के उच्च शिक्षा देबे खातिर उहाँ के काशी हिन्दू विश्वविद्यालय, बनारस भेजनीं। जहाँ से शैलजा जी स्नातक कइनीं आ साहित्याचार्य के परीक्षा-बिहार संस्कृत समिति से स्वर्ण पदक के साथे उत्तीर्ण कइनीं। जवना के बाद ही शैलजा जी दिघवलिया (सीवान) निवासी रसिक बिहारी शरण (एम. ए., एल. एल. बी.) के चौथा लड़िका (पाँचवीं संतान) श्री महेन्द्र कुमार (एम. ए., एम. काम., डीप. एड.) से परिणय-सूत्र में बँध गइनीं। बाकिर अपना शादी के बाद भी उहाँ के आपन पढ़ाई जारी रखते हुए पटना विश्वविद्यालय से डिप-एड कइनीं आ बिहार विश्वविद्यालय, मुजफ्फरपुर से संस्कृत में एम. ए. कइनीं।\nशैलजा जी बिहार में शिक्षा विभाग के विभिन्न पदन के शोभा बढ़ावत अंत मे प्राचार्या, महिला प्रा० शिक्षक शिक्षा-महाविद्यालय, सीवान के साथे-साथे जिला विद्यालय निरीक्षिका, सारण-सह-सीवान एवं गोपालगंज के पद से 31-10-85 के सेवनिवृत्त हो गइनीं। शैलजा जी अपना घर-गृहस्ती आ नौकरी के साथे-साथे साहित्य-सेवा में भी सदा सक्रिय रहत रहनीं। एकर प्रमाण ई बा कि सन् 1970 में उहाँ के पुरनका सारण जिला भोजपुरी साहित्य-सम्मेलन के स्वागताध्यक्ष रहनीं त सन् 1972 में कानपुर भोजपुरी साहित्य सम्मेलन के अधिवेशन में सचिव के पद पर चयनित भइनीं। सन् 1977 में उहाँ के अखिल भारतीय भोजपुरी साहित्य सम्मेलन के तिसरका अधिवेशन सीवान में स्वागत-समिति के संयुक्त सचिव के पद पर चयनित भइनीं। ऊहई उहाँ के अ. भा. भो. महिला साहित्य सम्मेलन 1977 के स्वागत मंत्री के पद के शोभा भी बढ़वनीं। सन् 1981 में तिसरका जिला महिला भोजपुरी साहित्य सम्मेलन के अध्यक्षता कइनीं।\nशैलजा जी के साहित्य-सेवा के मद्दे नज़र उहाँ के सन् 1984 में साहित्य संचेतना द्वारा सम्मानित कइल गइल रहे। सन् 1990 में भोजपुरी निबन्ध संग्रह ‘चिन्तन कुसुम’ पर अखिल भारतीय भोजपुरी साहित्य सम्मेलन द्वारा चित्रलेखा पुरस्कार से मरणोपरांत उहाँ के पुरस्कृत कइल गइल।\nचिन्तन कुसुम (भोजपुरी निबन्ध संग्रह, 1981) के अलावा उहाँ के दू गो अउर प्रकाशित किताब लोकप्रिय भइल – कादम्बरी (वाणभट्ट के ‘कादम्बरी’ पर आधारित भोजपुरी में लिखल कथा, 2003) आ श्रद्धा-सुमन (भोजपुरी-हिन्दी-उर्दू कविता संकलन, 2016)।\nगोरा रंग, मध्यम कद-काठी, सिन्दूर से भरल मांग, माथा पर बिंदी, कमर के नीचे तक लटकत एगो लम्बा चोटी या कभी जुड़ा बनवले, सिल्क या सूती साड़ी में सीधा पल्ला कइले शैलजा जी के देखते कोई सहज ही समझ सकत रहे कि उहाँ के सादगी के प्रतीक हईं।\nशैलजा जी बचपन से ही प्रखर बुद्धि के रहनीं। उहाँ के मिडिल स्कूल सर्टिफिकेट परीक्षा में भी विशेषता के साथे उत्तीर्ण भइल रहनीं। पारिवारिक माहौल भी साहित्यिक रहे। बाकिर सीवान में ओह समय चूँकि लड़कियन के स्कूल ना रहे। एह से बुझाइल कि उहाँ के पढ़ाई में व्यवधान आ जाई। बाकिर अइसन भइल ना। काहेकि उहाँ के 1934 में डी.ए. वी. स्कूल सीवान में नाम लिखा गइल। शैलजा जी के कविता लिखे के क्षमता के एहसास पहिला बेर एही स्कूल में भइल। जब स्कूल में नशाखोरी के रोके खातिर कविता बनावे के छात्र-छात्रा से कहल गइल। शैलजा जी अपना ओही उमिर में जे कविता लिखनी ओकर बानगी देखीं-\nताड़ी दारू गाँजा भाँग पिअला के फल इहे, घरवा में खरची ना देहिया पर लुगवा\nनाहीं जो तूँ मनब पिअल नाहीं छोड़ब त, उड़ि जइहें देह रूपी पिंजड़ा से सुगवा\nRead More: http://humbhojpuria.com/e-patrika/16-31-october-2/\nदिवंगत भोजपुरी सेवी ( भाग – 11 )\nHum BhojpuriaNovember 15, 20213min2580\nडॉ. ब्रजभूषण मिश्र\n” भोजपुरी साहित्य के गौरव ” स्तम्भ में दिवंगत साहित्य सेवियन के संक्षिप्त परिचय के सिलसिला पीछला कई अंकन से जारी बा। अब तक निम्नलिखित 93 गो दिवंगत साहित्यकारन के संक्षिप्त परिचय रउरा पढ़ चुकल बानी। ओह 93 गो साहित्यकार लोगन के लिस्ट पढ़ीं आ फेर आगे बढ़ीं। – संपादक\nअंक 11 में –\n1- महापंडित राहुल सांकृत्यायन\n2- दूधनाथ उपाध्याय\n3- महिन्दर मिसिर\n4- रघुवीर नारायण\n5- भिखारी ठाकुर\n6- मनोरंजन प्रसाद सिंहभाग\n7- महेन्द्र शास्त्री\n8- दुर्गा शंकर प्रसाद सिंह ‘ नाथ ‘\n9- राम विचार पांडेय\n10- डॉ. उदय नारायण तिवारी\n11- धरीक्षण मिश्र\nअंक 12 में –\n12- प्रसिद्ध नारायण सिंह\n13- रघुवंश नारायण सिंह\n14- राम बचन द्विवेदी ‘ अरविंद ‘\n15- डॉ. कमला प्रसाद मिश्र ‘ विप्र ‘\n16 -शास्त्री सर्वेन्द्रपति त्रिपाठी\n17- हवलदार त्रिपाठी ‘ सहृदय’\n18- डॉ. कृष्ण देव उपाध्याय\n19- विश्वनाथ प्रसाद ‘ शैदा’\n20- पांडेय नर्मदेश्वर सहाय\n21- कुलदीप नारायण राय ‘ झड़प’\n22- पं. गणेश चौबे\nअंक 13 में –\n23 – डॉ.स्वामी नाथ सिंह\n24- राघव शरण मिश्र ‘ मुँहदूबर ‘\n25- जगदीश ओझा ‘ सुन्दर ‘\n26- रामनाथ पाठक ‘ प्रणयी ‘\n27- मोती बी ए\n29- ईश्वर चंद्र सिन्हा\n30- रामनाथ पांडेय\n31- राधा मोहन राधेश\n32- हरेन्द्रदेव नारायण\n33- मास्टर अजीज\nअंक 14 में –\n34- पांडेय जगन्नाथ प्रसाद सिंह\n36- भुवनेश्वर प्र. श्रीवास्तव ‘ भानु’\n37- बलदेव प्रसाद श्रीवास्तव ‘ ढीबरी लाल’\n38- रुद्र काशिकेय / गुरु बनारसी\n39- श्याम बिहारी तिवारी ‘ देहाती ‘\n40- रामदेव द्विवेदी ‘अलमस्त ‘\n42- दूधनाथ शर्मा ‘ श्याम ‘\n43- दंडी स्वामी विमलानंद ‘ सरस्वती ‘\n44- राम बचन लाल श्रीवास्तव\nअंक 15 में – ( भोजपुरी जंक्शन – अंक 1 )\n45- कुंज बिहारी ‘ कुंजन ‘\n46- प्रभुनाथ मिश्र\n47- रामजियावन दास ‘ बावला ‘\n48- सिपाही सिंह ‘ श्रीमंत ‘\n49- डॉ. विवेकी राय\n50- भोला नाथ गहमरी\n51- अविनाश चंद्र ‘ विद्यार्थी ’\n52- प्रो. सतीश्वर सहाय वर्मा ‘ सतीश ‘\n53- डॉ. बसंत कुमार\n54- अर्जुन सिंह ‘अशांत ‘\nअंक 21 में – ( भोजपुरी जंक्शन – अंक7)\n56- सन्त कुमार वर्मा\n57- रमाकांत द्विवेदी ‘रमता\n58- डॉ. मुक्तेश्वर तिवारी ‘ बेसुध ‘ उर्फ चतुरी चाचा\n59- पद्मश्री रामेश्वर सिंह ‘काश्यप’ उर्फ लोहा सिंह\n60- प्राचार्य विश्वनाथ सिंह\n61- पद्मभूषण विद्यानिवास मिश्र\n62- डॉ. जितराम पाठक\nअंक 22 में – ( भोजपुरी जंक्शन – अंक 8 )\n63- रमेश चंद्र झा\n64- गौरीशंकर मिश्र ‘ मुक्त ‘\n65- प्राध्यापक अचल\n66- पं. नर्मदेश्वर चतुर्वेदी\n67- शारदानंद प्रसाद :\n68- उमाकांत वर्मा\n69- अक्षयवर दीक्षित\n70- पांडेय कपिल\nअंक 31 में – ( भोजपुरी जंक्शन – अंक 17 )\n71- रामजी सिंह ‘ मुखिया ‘\n72- विन्ध्याचल प्रसाद श्रीवास्तव\n73- डॉ. अनिल कुमार राय ‘ आंजनेय ‘\n74- डॉ. धीरेन्द्र बहादुर ‘ चाँद ‘\n75- डॉ. विश्वरंजन\n76- नरेन्द्र रस्तोगी ‘ मशरक ‘\n77- नरेन्द्र शास्त्री\nअंक 32 में – ( भोजपुरी जंक्शन – अंक 18 )\n78- डॉ. रसिक बिहारी ओझा ‘ निर्भीक ‘\n79- परमेश्वर दूबे शाहाबादी\n80- राधा मोहन चौबे ‘ अंजन ‘\n81- गणेश दत्त ‘ किरण ‘\n82- डॉ. प्रभुनाथ सिंह\n83- गिरिजा शंकर राय ‘ गिरिजेश ‘\n84- चंद्रशेखर मिश्र\n85- पशुपति नाथ सिंह\nअंक 40 में – ( भोजपुरी जंक्शन – अंक )\n86- रामजी पांडेय अकेला\n87- कैलाश गौतम\n88- कुबेरनाथ मिश्र ‘ विचित्र ‘\n89- प्रो. ब्रजकिशोर\n91- हरि शंकर वर्मा\n92- डॉ० बच्चन पाठक सलिल\n93- जमादार भाई\nअब आगे पढ़ीं —\n94- बालेश्वर राम यादव\nबालेश्वर राम यादव के जनम उ. प्र. के बलिया जिला के जगदेवाँ गाँव में 05 दिसम्बर, 1937 ई. के भइल रहे आ निधन 17 सितम्बर,1917 ई. के रायरंगपुर, उड़िसा में हो गइल। इहाँ के पिताजी के नाम शिव बालक यादव आ माता के नाम तेतरी देवी रहे। परिवार गोपालक रहे आ उहे विरासत में बालेश्वर जी का मिलल रहे। मगर रुचि पढ़ाई में रहे। बालेश्वर राम जी के पिता जमशेदपुर में खटाल चलावत रहीं आ दूध के कारोबार करत रहीं। मैट्रिक पास कइला के बाद आगे के पढ़ाई खातिर बालेश्वर राम जी जमशेदपुर चल अइनी। जमशेदपुर को-ऑपरेटिव कॉलेज से बी. ए. कइनी आ रॉची विश्वविद्यालय, रॉची से हिंदी में एम. ए. कइलीं। उहाँ का बी. एड. भी कइलीं। काव्यलोक, जमशेदपुर नाम के संस्था उहाँ के मानद ‘ विद्यालंकार’ के उपाधि देले रहे। पढ़ाई-लिखाई के बाद जमशेदपुर के अंगरेजी इसकूलन में हिन्दी शिक्षक रूप में कार्य कइनी। राउर विवाह उड़िसा के रायरंगपुर के आस पास रामदुलारी जी से भइल। ओकरा बाद सरकार का रायरंगपुर के ब्वायज हाई इसकूल में हिंदी शिक्षक के रूप में नियुक्ति मिल गइल, जहाँ से 1995 ई. में सेवा निवृत्त भइनी। जहाँ तक साहित्यिक रुचि के सवाल बा, ऊ हाई इसकूल में पढ़त खानी रामचरित मानस पढ़ला आ गाँव में दस बेर ओकर पाठ करके सुनवला से जागल। अपने के आवाज़ अतना सुरीला रहे कि लोग मोहा जात रहे। जमशेदपुर भोजपुरी साहित्य परिषद के असथापना आ गठन के पाछे राउर एही सुकंठ गायकी के कमाल रहे। को-ऑपरेटिव कॉलेज के कैम्पस में 1955 ई. में डॉ. बच्चन पाठक सलिल सहित अउर संहतिया लोग के बीचे बालेश्वरराम जी के आवाज़ गूँजत रहे – ‘मोरे पिछुअरवा सिरिसिया के गछिया, झहर-झहर करे पात कि निंदियो ना आवे हो राम ‘। ई आवाज़ कॉलेज के भोजपुरिया अध्यापक डॉ. सत्यदेव ओझा आ मेजर चंद्रभूषण सिन्हा के कान में पड़ल आ भोजपुरी साहित्य परिषद के असथापना भइल, जवना के महासचिव डॉ सलिल बनावल गइलीं आ बालेश्वर राम जी सचिव। भोजपुरी हिंदी में लिखल पढ़ल जारी रहल। भोजपुरी में तीन गो किताब छपल — ‘ भोजपुर के रतन ‘ ( गीत संग्रह, 1957 ई.), ‘गाँव के माटी ‘ ( उपन्यास , 1973 ई. ) आ ‘ कृष्ण चरित पीयूष ‘ ( महाकाव्य , 2011ई. )। पत्नी रामदुलारी यादव के अनुरोध पर ‘महाभागवत पुराण ‘ के कथा के भोजपुरी भाषा मे दोहा – चौपाई – सोरठा में छंदबद्ध करत ‘ कृष्णचरित पीयूष ‘ महाकाव्य रचाइल। हिंदी में ‘ मेरी लाली ‘ (1997 ई. ) आध्यात्मिक गीत संग्रह बा। दू गो हिंदी पत्रिका- ‘ पुष्पांजलि ‘ आ ‘ तरंग ‘ रायरंगपुर से संपादित करत रहलीं। जमशेदपुर भोजपुरी साहित्य परिषद आ ललित कला मंच ( रायरंगपुर ) से सम्बद्ध रहलीं। भोजपुरी समाज, बिष्टुपुर, जमशेदपुर; जमशेदपुर भोजपुरी साहित्य परिषद ; गुरुमंच, विद्यालय परिवार, रायरंगपुर आ ललित कला मंच, रायरंगपुर अपने के सम्मानित कइलस।\nशरण देवे से कन्नी काटत इस्लामिक देश\nHum BhojpuriaNovember 15, 20211min2990\nअफगानिस्तान में तालिबान के कब्जा के बाद भयंकर हाहाकार मचल बा। उहाँ सरेआम कत्लेआम चालू बा। नतीजा, ज्यादातर स्थानीय अफगानी नागरिक भी कहीं अउर जाके बसे के चाह रहल बा। उनका अफगानिस्तान में अब अपना बीबी बच्चन के साथे एक मिनट भी रहल सही नइखे लागत। अफगानिस्तान से बहुत सारा हिन्दू-सिख समुदाय के लोग भारत आ रहल बा। उनका इहाँ पर सम्मान के साथ शरण भी मिल रहल बा। पर अफगानिस्तान के मुसलमानन के इस्लामिक देश अपना इहाँ शरण देवे खातिर आगे नइखे आवत। सब केहू ये लोग के अपना इहाँ शरण देवे या शरणार्थी के रूप में जगह देवे से सीधे या अप्रत्यक्ष रूप से मना कर देले बा। दुनिया के इस्लामिक देशन के अपना के नेता माने वाला पाकिस्तान, सऊदी अरब, संयुक्त अरब अमीरत, तुर्की आ बहरीन जइसन देश या त चुप हो गइल ह या फिर ऊ लोग अपना अफगानिस्तान से लागे वाली सरहदन के ज्यादा मजबूती से घेर लेले बा। चौकसी बढ़ा दिहले बा ताकि कोई घुसपैठ ना कर सके। ले-दे के सिर्फ शिया बहुल ईरान ही ये अफगानियन खातिर आगे आइल बा। इहाँ पहिले से ही लगभग साढ़े तीस लाख सुन्नी अफगानी शरणार्थी रहेला। ईरान के तीन तरफ से सीमा अफगानिस्तान से मिलेला। शिया शासित ईरान के भारी संख्या में सुन्नी शरणार्थियन के शरण देहल वाकई काबिले तारीफ बाI\nअफगानिस्तान संकट में धूर्त पड़ोसी पाकिस्तान के काला चेहरा खुल के सामने आ रहल बा। ऊ अपना अफगानिस्तान से लागल सरहदन पर सेना के तैनात कर देले बा। पाकिस्तान के प्रधानमंत्री इमरान खान कह रहल बाड़े कि हमरा इहाँ त पहिलहीं से लाखन अफगानिस्तानी शरणार्थी बाड़ें। हम अब अउर ना लेम। त फेर पाकिस्तान अपना के सारी दुनिया के मुसलमानन के रहनुमा काहे मानता। अफगानिस्तान संकट के बहाने पाकिस्तान के दोहरा चरित्र के समझल आसान होई। पाकिस्तान जम्मू-कश्मीर के मुसलमानन के हक खातिर सारी दुनिया के मुसलमानन के आये दिन खुल के आह्वान करत रहेला। ऊ संयुक्त राष्ट्र से ले के तमाम अन्य मंचन पर भारत के घेरे के भी नाकाम कोशिश करेला। लेकिन पाकिस्तान ई त बताओ कि उ अफगानिस्तान के मुसलमानन के अपना इहाँ शरण काहे नइखे देत? का कुछ हजार मुसलमानन के अउर आ जाए से पाकिस्तान में भुखमरी के हालात पैदा हो जाई?\nपाकिस्तान त बांग्लादेश में रहे वाला अपना बेसहारा उर्दू भाषी बिहारी मुसलमान नागरिकन के भी अपना इहाँ लेवे के तैयार नइखे जे 1971 के बांग्ला देश आजादी के लड़ाई में पाकिस्तानी सेना के खुल के साथ दिहले रहे आ अभी शरणार्थी कैंपन में आपन जिंदगी काट रहल बा। पाकिस्तान के मालूम बा कि सिर्फ ढाका में एक लाख से अधिक बिहारी मुसलमान शरणार्थी कैम्पन में नारकीय जिंदगी गुजार रहल बाड़ें। बिहारी मुसलमान 1947 में देश के बंटवारे के वक्त पाकिस्तान चल गइल रहलें। जब तक बांग्लादेश ना बनल रहे तब तक त इनका कवनों दिक्कत ना रहे। पर बांग्लादेश बनते बंगाली मुसलमान बिहारी मुसलमानन के आपन जानी दुश्मन माने लागल। वजह ई रहे कि बिहारी मुसलमान तब पाकिस्तान सेना के खुल के साथ देत रहे जब पाकिस्तानी फौज पूर्वी पाकिस्तान में बंगालियन के ऊपर कत्लेआम मचावत रहे। इयाद करीं कि बिहारी मुसलमान ना चाहत रहे कि पाकिस्तान कभी भी बंटे।\nई लोग 1971 में मुक्ति वाहिनी के ख़िलाफ़ पाकिस्तानी सेना के खुल के साथ देले रहे। तब से ही इनका के बांग्लादेश के आम लोगन द्वारा नफरत के निगाह से देखल जाला। ओइसे ई बांग्लादेश में अभी भी लाखन के संख्या में बाड़ें अउर नारकीय यातना सहे के मजबूर बाड़ें। ई लोग पाकिस्तान जाए के भी चाहेला। पर पाकिस्तान सरकार ये लोग के अपना देश में लेवे के कत्तई तैयार नइखे। जरा सोंची कि कवनों जब देश अपनही देशभक्त नागरिकन के लेवे से मना कर दे। ई घटियापन पाकिस्तान ही कर सकेला। चीन में प्रताड़ित कइल जा रहल मुसलमानन के दर्द भी ओकरा सुनाई नइखे देत।\nजब भारत धारा 370 के खतम कइलस त तुर्की अउर मलेशिया भी पाकिस्तान के साथ सुर में सुर मिलाके बात करत रहे। ऊ लोग भारत के निंदा भी करत रहे। मलेशिया के तब के राष्ट्रपति महातिर मोहम्मद कहत रहले, हम ई देख के दुखी बानी कि जवन भारत अपना के सेक्युलर देश होखे के दावा करेला, ऊ कुछ मुसलमानन के नागरिकता छीने खातिर क़दम उठा रहल बा। अगर हम अपना देश में अइसन करीं, त हमरा पता नइखे कि का होई? हर तरफ़ अफ़रा-तफ़री आ अस्थिरता होई आ हर कोई प्रभावित होई। महातिर एक तरह से अपना देश के लगभग 30 लाख भारतवंशियन के खुल के चेतावनी भी देत रहले। ई दुनू देश पाकिस्तान के कहला पर संयुक्त रूप से भारत के खिलाफ जहर उगलत रहे। पर ई दुनू मुल्क भी अफगानियन के अपना इहाँ रखे खातिर तइयार नइखे। अब इनका इस्लामिक प्रेम के हवा निकल गइल।\nदुनिया भर में फइलल 57 इस्लामिक देशन के संगठन ऑर्गनाइजेशन ऑफ इस्लामिक कोऑपरेशन (ओआईसी) के ईरान के छोड़ शेष सदस्य अपना तरफ से अफगानिस्तान के शरणार्थियन के हक में मानवीय आधार पर सामने नइखे आवत। कुल मिला के अफगानिस्तान संकट ओआईसी के खोखलापन के भी उजागर कर देलेबा। ई लोग सिर्फ इजराईल आ भारत के खिलाफ ही बोले आ बयान देवे के जानेला। अगर रउआ करीब से इस्लामिक देशन के आपसी संबंध के देखेम त समझ में आ जाई कि ये सबके एकता दिखावा भर खातिर बा। इयाद करीं कि रोहिंग्या मुसलमानन के म्यांमार के सबसे करीबी पड़ोसी बांग्लादेश शरण देवे से साफ इंकार कर दिहलस। बांग्लादेश के एक मंत्री मोहम्मद शहरयार कहलन कि ई रोहिंग्या मुसलमान बांग्लादेश के सुरक्षा खातिर गम्भीर खतरा बाड़ें। हमरा इहाँ पहिले भी कई घटना घट चुकल बा। इहे कारण बा कि हम उनका लेके सावधान बानीं।\nरोहिंग्या मुसलमानन के जाने वाला बतावेलें कि ई रोहिंग्या जल्लाद से कम ना ह। ई म्यामांर में बौद्ध कन्या सबसे बलात्कार के बाद उनकर हत्या कर के उनका अतडिंयन के निकाल फेंके से भी गुरेज ना करे लोग। इनके कृत्य के इनका देश में पता चलल त म्यांमार से रोहिंग्या मुसलमान के खदेड़ल जाये लागल रहे। एकरा बाद से इनके हाथ-पैर फूले लागल बा आ ई लोग बांग्लादेश आ भारत में शरण के भीख माँगे लागल। हालांकि इनका के कवनों इस्लामिक देश त सिर छिपावे के जगह ना देवे। पर भारत में इनका हक में तमाम सेक्युलरवादी सामने आवत रहल बा। एही से ही ई लोग भारत में कई राज्यन में घुस भी गइल बा। बहरहाल, बात होत रहलs ह इस्लामिक देशन के अफगान संकट के लेके बनल नीति के। अब कोई कम से कम ई मत कहे कि इस्लामिक देशन में आपस में बहुत प्रेम आ सौहार्द बा।\n(लेखक वरिष्ठ संपादक, स्तंभकार अउर पूर्व सांसद हईं।)\nमन के रिचार्ज करीं\nHum BhojpuriaNovember 15, 20211min2700\nअक्टूबर-नवंबर के फेस्टिवल मन्थ यानी कि पूजा-पाठ के महीना कहल जाला। नवरात्र-दशहरा से दिवाली-छठ ले पूजे-पूजा। अनुष्ठाने-अनुष्ठान। एगो आध्यात्मिक माहौल। सवाल ई बा कि ई सब खाली पूजा के रस्म-अदायगी भर बा आ कि लोग बाग पर एकर असरो बा ?\nकवनो दिया में कतनो तेल होखे, कतनो घीव होखे, उ बुताइल बा त ओकर महत्व नइखे। जरते दिया के मान बा। बुताइल दिया या त फेर से जरावल जाला या विसर्जन में चल जाला।\nहमरा बुझाला कि पूजा-पाठ, प्रार्थना मन के दिया के जरावे खातिर होला। मन के शोधन खातिर होला। मन के रिचार्ज करे खातिर होला। कठिन से कठिन समय में भी सकारात्मक रहे खातिर होला, संभावना खोजे खातिर होला।\nप्राण यमराज के हाथ में जाये ओकरा पहिले तक अपना हाथ में ठीक से रहे के चाहीं। ठीक से माने ठीक से। अपना नियंत्रण में। एही खातिर साधना कइल जाला। परमात्मा भा प्रकृति से जुड़ल जाला। अपना इहाँ के सब पूजा-पाठ आ तीज-त्योहार के वैज्ञानिक महत्व बा। ई सब अंततः स्वास्थ्य, शांति, सकून, शक्ति, साहस, समाधान, समृद्धि आ सद्भावना प्रदान करे खातिर बनल बा। ओकरा ऐतिहासिक महत्व के एगो अलग आयाम बा।\nदशहरा आ नवरात्रि में राम गूँजत रहेलें। रामलीला चलत रहेला। खुद राम के लीला अपना आप में हर समस्या के समाधान समेटले बा। राम जेतना दुख, राम जेतना परीक्षा से के गुजरल बा? मंच भा टेलीविजन के रामलीला में दुख के ग्लैमराइज कइल गइल बा। लोग के ग्लैमराइज्ड दुख, विषाद भा लड़ाई देखे में मजा आवेला बाकिर जे ओकरा के भोगले बा, जे ओह में तपल बा, ओकरा से पूछीं। शायर साहिर लुधियानवी के एगो गीत के पंक्ति बा-\nजो तार से निकली है वो धुन सब ने सुनी है\nजो साज़ पे गुज़री है वो किस दिल को पता है\nहिन्दी-उर्दू-भोजपुरी के शायर भाई साकेत रंजन प्रवीर के एगो शेर बा –\nगम सुनावे में दम निकल जाला\nहं मगर मन तनी बहल जाला\nगम, दुख, पीड़ा, कष्ट, तनाव जिंदगी के हिस्सा ह। ई सब ऊर्जा के क्षीण करेला। मन के बैटरी के डाउन करेला। हमरा समझ से पूजा-पाठ, योग-अनुष्ठान, ध्यान आदि मन के चार्ज करे खातिर होला ताकि कष्ट, बीमारी, दुख आदि होखबो करे त ओकर एहसास ना होखे भा कम होखे। बाहर में कतनों हलचल होखे, अंदर (मन) शांत होखे। इहे साधना ह। साध लेला पर ई संगीत जइसन लागेला।\nमनोज भावुक के एगो शेर बा –\nदुखो में ढूंढ ल ना राह भावुक सुख से जीये के\nदरद जब राग बन जाला त जिनगी गीत लागेला\nआ साँच पूछीं त जिनगी गीते ह, बस एकरा के राग आ लय में रखे के पड़ी। समय, परिस्थिति आ कुछ राक्षसी प्रवृति के लोग रउरा के बेलय करे के कोशिश करी बाकिर साधना इहे ह कि बाहरी परिस्थिति के असर अंदर ना पड़े। मुश्किल समय भी संभावना बन जाय। दरअसल हर समस्या में एगो संभावना छुपल रहेला, बस सकारात्मक नजरिया के बात बा।\nएक बार, जहां एक आदमी बेरोजगारी के रोना रोअत रहे, उहें दुसरका बेरोजगार आदमी कहलस- “ हमनी के सौभाग्यशाली बानी जा कि बेरोजगार बानी जा। बेरोजगार आदमी के पास असीम संभावना बा। उ कुछओ कर सकेला। कुछओ बन सकेला। काहे कि उ कवनो खूँटा से नइखे बंधल। बंधन मुक्त बा। जे डॉक्टर, इंजीनियर, आईएएस बन गइल बा या कवनो खास प्रोफेशन से बंध गइल बा, उ बंध गइल बा। हमनी कहीं से, कुछुओ से बंधल नइखीं त हमनी खातिर आकाश खुला बा। पूरा आकाश आपन बा। कहीं उड़ सकत बानी जा। “\nकहे के मतलब कि हर परिस्थिति में सकारात्मक नजरिया रखल जा सकेला। हर जगह संभावना बा। दुख, निराशा आ परेशानी जइसन कवनो चीज हइये नइखे। आत्मा के असली प्रकृति उल्लास ह। देह आ मन त बाहरी चीज ह। अध्यात्म सोच के इहाँ तक पहुंचा देला। एह साँच तक पहुँचा देला। इहाँ तक पहुंचे में पूजा-प्रार्थना, योग, ध्यान, स्वाध्याय, उपवास, व्रत आदि मदद करेला। एह सब से आत्मा के रिचार्ज करीं।\nदशहरा, नवमी, दियरी-बाती आ छठ के शुभकामना के साथ


सी.सी.एल. के ‘हीरो’ हो गइलें प्रवेशलाल – Anjoria\nसिनेमा भोजपुरी के सितारा प्रवेशलाल यादव सेलीब्रेटी क्रिकेट लीग में अपना टीम ‘भोजपुरी दबंग’ के ‘हीरो’ बन के उभरल बाड़ें, पिछला मैच में प्रवेशलाल शानदार पचासा मरलें आ 51 रन के अपना शानदार पारी से टीम के स्कोर डेढ़ सौ के पार पहुचाँ दिहलें.\nप्रवेश बतवले कि उनुका शुरूए से क्रिकेट खेले के शौक रहल जवन एह सी.सी.एल. से पूरा होखत बा.


गो एयर - विकिपीडिया\nगो एयर एगो कम लागत वाला विमान सेवा ह, जवन की भारत की मुम्बई शहर में आइल बा। एकर मालिकी भारत की एगो व्यवसायिक समूह वाडिया ग्रुप की लगे बा। इ फरवरी 2016 में 8% बाज़ार की हिस्सा की साथ भारत क पांचवा नम्बर क विमानसेवा रहल ह। इ नवम्बर 2005 में A320 एयरबस विमान बेडा की साथ संचालन शुरू कइलस। अब अगस्त 2016 ले इ विमान कम्पनी दिल्ली आ मुम्बई हब से रोजाना क 140 उड़ान क संचालन करेले।\nगो एयर क शुरुआत सन 2005 में भारतीय उद्योगपति नुस्ली वाडिया क लईका जहाँगीर वाडिया कई न। इ विमान कम्पनी वाडिया समूह क पूर्ण स्वामित्व वाला सहायक कम्पनी ह। इ विमान कम्पनी शुरुआत में सन 2005 में एगो विमान की साथ गोवा से कोयंबटूर सहित कुल4जगह खातिर सेवा शुरू कइलस, सन 2008 ले एकर योजना 1 से 36 विमान कइले क रहे।\nजनवरी 2013 में इ विमान कम्पनी निवेश बैंक जेपी मोर्गन के भविष्य की निवेशक लोगन क तलाश क काम सौंपलस।\nबाजार की हिस्सा और विमानी बेड़ा की मामला में ए विमान कम्पनी क विकास ओही समय में स्थापित इंडिगो और स्पाइस जेट जइसन विमान सेवा प्रदाता कम्पनीयन की तुलना में धीरे भइल। ए पर कम्पनी क सफाई बा की, उ खाली बाज़ार हिस्सा आ विमानी बेड़ा बढ़वले की बजाय विमान सेवा खातिर भारत जैसन मुश्किल आ प्रतियोगी बाजार में लाभ बरकरार रखले प ज्यादा ध्यान लगवलस। इ विमान कम्पनी सन 2016 में शेयर पूंजी की जरिए सार्वजनिक पूंजी जुटवले की तैयारी में बा। जून 2016 में इ कम्पनी आपन 20वां विमान क आपूर्ति लिहलस जवने की साथ इ विदेश खातिर विमान सेवा शुरू करे खातिर योग्य हो गईल।\nएकर मुख्य ऑफिस भारत की मुम्बई में आइल बा। ए विमान कम्पनी क नवम्बर 2005 में शुरुआत से जहाँगीर वाडिया एकरी प्रबंध निदेशक की तौर प काम कईन। अप्रैल 2016 में वोल्फगैंग प्रोक-सेचुअर जवन की ए विमान कम्पनी क सीइओ रह न, ऊ साथ साथ प्रबंध निदेशक क कार्यभार संभल न।\nगो एयर क विमान नीला और गुलाबी जइसन कई कलर से रंगल बा, साथ में पीछे की तरफ एकर लोगो बनल बा। 2011 में एकर कलर में भूरा रंग क इस्तेमाल क घोषणा कइल गईल।\nअगस्त 2016 ले, गो एयर भारत में प्रतिदिन 140 और हफ्ता क 975 उड़ान की साथ कुल 22 गंतव्य स्थान पर सेवा देत रहल ह। जून 2016 इ विदेश ले विमान सेवा संचालन खातिर योग्य बनल लेकिन अबले ए तरफ कौनो शुरूआत नइखे भइल।\nगो एयर एयरबस ए320 विमानी बेड़ा क संचालन करेला। जून 2011 में, गो एयर 32,400 करोड़ रूपया क 72 गो ए320 नियो जहाज क ऑर्डर दिहलस जौने क आपूर्ति 2016 से शुरू होखे के रहल ह। गो एयर एकर पहिला ए320 नियो जहाज 1 जून 2016 के पवलस।\nसेवा आ सुविधासंपादन\nकम लागतवाला विमान सेवा होखले की नाते, गो एयर सेवा की दौरान पूरक भोजन उपलब्ध करवले की जगह एके खरीदले क विकल्प देला। इ विमान कम्पनी गो-गेटर नांव से एगो पत्रिका क प्रकाशन करेला जवन इ उड़ान की दौरान उपलब्ध करावेला। इ कम्पनी गो बिजनस नांव से प्रीमियम सेवा उपलब्ध करावेला जवने की तहत अधिक भाड़ा देके यात्री अधिक सुविधा प्राप्त क सकेला, जेमें बैठले की दौरान पैर रखे खातिर ज्यादा जगह, मुफ्त खाना, ज्यादा समान ले जईले क अनुमति, विमान में जगह दिहले में प्राथमिकता जइसन सुविधा शामिल बा। 2011 में, इ कम्पनी गो क्लब नांव से फ्रीक्वेंट फ्लायर कार्यक्रम शुरू कइलस, जेकरी तहत लोंज में प्रवेश, गो बिजनेस में अपग्रेड जइसन लाभ रहे। फरवरी 2014 में ए कार्यक्रम में नया सदस्यता बंद करा गईल।\n↑ "गो एयर: हमारे बारे में". गो एयर. पहुँचतिथी 15 अप्रैल 2016.\n↑ "गोएयर के बारे में". क्लियरट्रिप.कॉम. पहुँचतिथी6September 2016.\n↑ "गोएयर वाणिज्यिक उड़ानों शुरू होता है". द इकनोमिक टाइम्स.4November 2005. पहुँचतिथी 15 अप्रैल 2016.\n↑ "व्हॉट कीप्स गो एयर अप इन द एयर". रेडिफ़.4June 2015. पहुँचतिथी 15 अप्रैल 2016.\n↑ मिश्रा, ललाटेन्दु (3 मार्च 2013). "हम लागत के तहत नहीं बेचेंगे". द हिन्दू बिज़नस लाइन. चेन्नई , इंडिया. पहुँचतिथी 15 अप्रैल 2016.\n↑ "छोटे रहने तक ग्राहक की जरूरत है, नहीं चाहता है: जेह वाडिया". टाइम्स ऑफ़ इंडिया. 16 फरवरी 2012. पहुँचतिथी 15 अप्रैल 2016.\n↑ "बिजनेस स्टैंडर्ड - 72 NEO के लिए गोएयर के नए आदेश".\n↑ "गोएयर: हमसे संपर्क करें". गोएयर. पहुँचतिथी 15 अप्रैल 2016.\n↑ "गोएयर : गंतव्य स्थान". गोएयर. पहुँचतिथी 16 अप्रैल 2016.\n"https://bh.wikipedia.org/w/index.php?title=गो_एयर&oldid=449032" से लिहल गइल\nLast edited on 8 मई 2017, at 18:54\nएह पन्ना पर आखिरी बेर संपादन 8 मई 2017 के 18:54 बजे भइल रहल।


टटका खबर, बुध, २८ अप्रैल – Anjoria\nटटका खबर, बुध, २८ अप्रैल\nअप्रैल 28, 2010 news in bhojpuri, टटका खबर\nकटौती प्रस्ताव पर लउकल दगाबाज राजनीति के चेहरा\nसंसद में पेश विपक्ष के कटौती प्रस्ताव के विरोध में बसपा आ शिबू सोरेन के मत खुलमखुल्ला त राजद आ सपा के वहिर्गमन दगाबाज राजनीति के दुमुहाँ चेहरा देखवलसि. दुनु तरह के कदम के मकसद एके रहे, सरकार के समर्थन. शिबू सोरेन हो सकेला कि अब झारखण्ड में भाजपा के साथ छोड़ के कांग्रेस का साथे चल जास. सपा के अखिलेश कहले बाड़े कि सीबीआई का डर से मायावती कांग्रेस के समर्थन कइली.\nमायावती का खिलाफ मुकदमा खतम हो सकेला\nकटौती प्रस्ताव का खिलाफ मत दे के बसपा प्रमुख मायावती ई संकेत दे दिहली कि उनका खिलाफ आमदनी से बेसी के संपत्ति के मुकदमा खतम होखे के चाहीं. एकरा के ऊ आपन अधिकार बतवले बाड़ी. काहे कि मुकदमा भाजपा सरकार का समय शुरु भइल रहे जवना के संप्रग सरकार जारी रखले बा. अब शायद मुकदमा खतम कर दिहल जाई.\nलालू के ठग बतवले नीतीश कुमार\nकहलें कि फोटो खिंचवावे खातिर वामदल का साथे खड़ा होखे वाला लालू जनता के ठगे में लागल बाड़े. महँगाई का खिलाफ भारत बन्द में साथ देबेलें त दोसरा तरफ संप्रग सरकार के राहत देबे खातिर गैरहाजिर हो जाले. जनता उनकर ड्रामेबाजी बुझत बिया. वामपंथी दोस्त लोगो के सावधान रहे के चाहीं ना त लालू ओहुलोग के इमेज खराब कर दीहें.\nटाइटलर के क्लिन चिट पर कोर्ट के मुहर\nसिक्ख विरोधी दंगा में आरोपी रहल कांग्रेसी नेता जगदीश टाइटलर के बाद में सीबीआई नोर्दोष बता दिहले रहे जवना का खिलाफ मामिला कोर्ट में गइल रहे. अब कोर्टौ मान लिहलसि कि टाइटलर का खिलाफ कवनो सुबूत नइखे. एगो गवाह जवन बता सकत रहे कि मौकाये वारदात पर ऊ रहलें कि ना से मर चुकल बा. बाकी गवाह भरोसा करे लायक नइखन.\nविपक्ष के भारत बन्द सफल रहल\nदगाबाज राजनीति का चलते संसद में महँगाई का मुद्दा पर सरकार के घेरे के विपक्षी कोशिश नाकामयाब रहल बाकिर आम जनता महँगाई का मुद्दा पर भारत बन्द के सफल करा के देखा दिहलसि कि जनता के मूड का बा. पूर्वांचल समेत हर जगह बंद के व्यापक असर देखल गइल. कुछेक जगहा तोड़फोड़ आ आगजनीओ के खबर बा.\nकूड़ेदान में मिलल तीन गो नवजात शिशुअन के लाश\nबलिया का जगदीशपुर चौराहा पर नगरपालिका के कूड़ेदान में तीन गो नवजात शिशु के शव देख के ओहिजा भीड़ लाग गइल. बतावल जात बा कि नाजायज गर्भ गिरा के ओकर लाश जेने तेने फेंक दिहल जा रहल बा. ओह सड़क पर कई गो नर्सिंग होम मौजूद बा जहवाँ हर तरह के काम होखे ला. सीएमओ अब जाँच करे के बात कहले बाड़े.\nबिहार के पूर्वमुख्यमंत्रियन के मिली आजीवन सुरक्षा\nबिहार के सगरी मुख्यमंत्री, चाहे ऊ एक दिन रहल होखस चाहे कई बरिस, के अब भर जिनिगी सरकारी सुरक्षा मिलल करी. एह आशय के प्रस्ताव काल्हु बिहार विधानसभा में पारित कर दिहल गइल. हर पूर्वमुख्यमंत्री के ओही साइज आ सज्जा के आवास दिहल जाई जइसन मुख्यमंत्री के मिलेला. बस मरद मेहरारू दुनु मुख्यमंत्री रहल होखस त एके जने के मिली. आ अगर ऊ लोग तलाक ले लेव त?\nप्रोत्साहन वापसी के समय आ गइल बा\nरिजर्व बैंक कहले बा कि अब प्रोत्साहन वापसी के समय आ गइल बा. तात्कालिक रुप से ई फैसला विकास विरोधी नजर आ सकेला बाकिर मुद्रास्फीति बनल रहे त आर्थिक विकास के दीर्घकालिक नुकसान हो जाई. कहलन कि वापसी त पिछला अक्टूबरे से धीरे धीरे सुरु कर दिहल गइल बा. अब विदेशी पूंजी के आवको पर टैक्स लगावे पर विचार हो सकेला. अबहीं एह पर कवनो टैक्स नइखे.\nकरिया धन पता लगावे खातिर कवनो एजेन्सी ना बनावल जाई\nकरिया कमाई वालन के आश्वस्त करत केन्द्रीय वित्त मंत्री प्रणव मुखर्जी कहले बाड़न कि करिया धन के पता लगावे खातिर कवनो नया एजेन्सी बनावे के कवनो विचार सरकार के नइखे. जवन होखी तवन पुरनके संस्था से पुरनके तौर तरीका से.\nआईपीएल तीन खतम हो गइल बाकिर आईपीएल विवाद चालू बा\nआईपीएल के नयका कमिश्नर चिरायु अमीन कहले बाड़े कि आईपीएल चलत रही आ पहिले से बेहतर आ पारदर्शी तरीका से. एह पारदर्शिता के मतलब ई मत लगा लीं सभे कि चियर लीडर्स के ड्रेस पारदर्शी बना दिहल जाई. उल्टे मैच के बाद होखेवाली आईपीएल नाइट्स के जरुर खतम कर दिहल जाई. एह में शराब आ शबाब के दौर लेके काफी आलोचना होत आइल बा.\nटटका खबर, मंगल, २७ अप्रैल\nटटका खबर, बियफे, २९ अप्रैल


सफलता के आसमान छूवत बिया ‘प्यार हो के रही’ – Anjoria\nApr 29, 2014 प्यार हो के रही, मनोज पाण्डेय\nएडीआरएस एन्टरटेन्मेंट के बैनर में बनल भोजपुरी एक्शन सम्राट मनोज आर पाण्डेय अउरी मोनालिसा के फिलिम ‘प्यार हो के रही’ के बिजनेस तिसरका हफ्ता में सातवां आसमान छू लिहले बिया. मुम्बई अउरी गुजरात के बाद अब बिहार अउरी झारखण्डो में एह फिलिम के सुपरहिट के दरजा मिल गइल बा. ‘प्यार होके रही’ फिलिम साल 2014 में अब तक के सबले बड़का हिट बन गइल बिया. आ ई हमरे कहना नइखे, फिलिम देखे वाला सगरी दर्शकन के रूझान एह बात के प्रमाण बा. दर्शकन से मिलत प्यार से एकर व्यवसाय सफलता के सातवां आसमान छू लिहले बा जवन निर्माता के उम्मीदो से अधिक बा.\nफिलिम के बिहार में सफलता के कारण एगो इहो बा कि तिसरका हफ्ता में एकर कवनो प्रतिद्वंदी नइखे. एह हफ्ता कवनो दोसर भोजपुरी फिलिम रिलीज ना भइल जवना के फायदा ‘प्यार होके रही’ के मिलल. अब ई अलग सवाल बा कि आखिर काहे कवनो दोसर भोजपुरी फिलिम मैदान में ना उतरल !


प्रयोगकर्ता वार्ता:Dinesh~bhwiki - विकिपीडिया\nराउर बहुत-बहुत स्वागत बा Dinesh~bhwiki जी !\nDinesh~bhwiki जी, एह समय रउँआ विकिमीडिया फाउन्डेशन के परियोजना भोजपुरी विकिपीडिया पर बाड़ीं। भोजपुरी विकिपीडिया एगो मुक्त डिजिटल ज्ञानकोश हवे, जेवन अइसन भइया-बहिनी लोग मिल के लिखले बा जे ज्ञान बाँटे में बिस्वास करत बाटे। एह समय ए परियोजना में 23,240 सदस्य लोग शामिल बाटे। ई बहुते खुशी क बाति बा कि रउँओं ए में शामिल हो गइल बाड़ीं।\n--Nepaboy (talk) १३:१२, ९ जुलाई २०१० (UTC)\nUnfortunately, your account clashes with another account also called Dinesh. To make sure that both of you can use all Wikimedia projects in future, we have reserved the name Dinesh~bhwiki that only you will have. If you like it, you don't have to do anything. If you do not like it, you can pick outadifferent name.\n"https://bh.wikipedia.org/w/index.php?title=प्रयोगकर्ता_वार्ता:Dinesh~bhwiki&oldid=148636" से लिहल गइल


TatkaKhabar उत्तर प्रदेश\nDec 25, 2011 उत्तर प्रदेश के खबर\nउत्तर प्रदेश विधानसभा के चुनाव के घोषणा आजु निर्वाचन आयोग कर दिहलसि. राज्य में सात चरण में मतदान करावल जाई आ चार मार्च के वोट गिनल जाई. पहिला चरण के वोट चार फरवरी, दुसरका के आठ फरवरी, तिसरका एगारह फरवरी, चउथका पन्द्रह फरवरी, पँचवा उनईस फरवरी, छठवाँ तेईस फरवरी आ सातवाँ वोटिंग चरण अठाईस फरवरी के होखी. पहिला चरण के अधिसूचना दस जनवरी के जारी होखी जवन साठ गो विधानसभा सीट खातिर होखी. पहिला चरण में परचा दाखिल करे के आखिरी तारीख सतरह जनवरी राखल गइल बा. पहिला चरण में बिजनौर, मुरादाबाद, भीमनगर, रामपुर, बदायूँ, बरेली, पीलीभीत, शअहजहाँपुर आ लखीमपुर खीरी के मतदान होखी. दुसरका चरण में सीतापुर, बाराबंकी, फैजाबाद, अम्बेडकरनगर, बहराईच, श्रावस्ती, बलरामपुर, गोण्डा, सिद्धार्थ नगर आ बस्ती जिला में वोट डालल जाई. तिसरका चरण में बस्ती, गोरखपुर, महाराजगंज, देवरिया, कुशीनगर, आजमगढ़, मऊ, गाजीपुर आ बलिया जिला में मतदान तिसरका चरण में होखेवाला बा. चउथा चरण में सुल्तानपुर, छत्रपति शाहूजी महाराज नगर, कौशामंबी, इलाहाबाद, जौनपुर, चन्दौली, वाराणसी, संत रविदास नगर, भदोही, मिर्जापुर आ सोनभद्र में वोट डालल जाई. पाँचवा चरण में हरदोई, उन्नाव, लखनऊ, रायबरेली, फर्रुखाबाद, कन्नौज, बाँदा, चित्रकूत, फतेहपुर आ प्रतापगढ़ जिला में मतदान करावल जाई. छठवाँ चरण में आगरा, फिरोजाबाद, एटा, इटावा, मैनपुरी, कानपुर, रमाबाईनगर, जालौन, झाँसी, ललितपुर, हमीरपुर आ महोबा जिला में वोटिंग होई. सतवाँ आ आखिरी चरण के वोटिंग सहारनपुर, मुजफ्फरनगर, मेरठ,बागपत, गाजियाबाद, पंचशील नगर, गौतमबुद्ध नगर, बुलन्दशहर, अलीगढ़, हाथरस, मथुरा आ आगरा में करावल जाई.\nसमाजवादी पार्टी आरोप लगवले बिया कि पिछड़ा कोटा से काट के अल्पसंख्यकन के दिहल जाये वाला आरक्षण कांग्रेस के राजनीतिक साजिश बावे. सपा के कहना बा कि ई आरक्षण सगरी अल्पसंख्यकन खातिर बा जवना के कांग्रेस मुसलमानन खातिर बतावत बिया. भाजपा के कहना बा कि मजहब का आधार पर दिहल जाये वाला आरक्षण देश में पिछड़ा वर्ग आ अल्पसंख्यकन के बीच के भाईचारा बिगाड़ दी आ देश में अलगाव पैदा करी.\nरेल राज्यमंत्री के एच मुनिअप्पा कहले बाड़न कि लखनऊ से छपरा का बीच रेल लाईन के दोहरी करण करे के काम साल दू हजार तेरह ले पूरा करा लिहल जाई. चार सौ साठ किलोमीटर के एह दूरी के बीच तीन सौ तीस किलोमीटर के काम पूरा हो गइल बा.\nयूपी में बदलाव ले आवे खातिर कांग्रेस के पांच साल देबे के गोहार लगवले कांग्रेस महासचिव राहुल गाँधी. कहलन कि बसपा, सपा आ भाजपा खाली जाति आ धर्म के राजनीति करेलें.\nभाजपा नेत्री उमा भारती कहली कि भाजपा के सरकार बनला पर मायावती के काम के जाँच करावल जाई.\nशनिचर का दिन उत्तर प्रदेश, पंजाब, उत्तराखण्ड, गोवा आ मणिपुर विधानसभा चुनाव के घोषणा कर दिहल गइल. यूपी में सात चरण में बाकिर बाकी राज्यन में एके चरण में मतदान करावल जाई.\nपिछले दस साल से बुंदेलखण्ड में आतंक बनल डकैत सुंदर लाल पटेल उर्फ रजिया के शनिचर का दिने एगो पुलिस मुठभेड़ में मार गिरावल गइल.


प्यार के रंग में नचीहें संजय पांडे | CinemaBhojpuri.in\nAugust 5, 2012 - फिल्म\n- Tagged: संजय पांडे\t- no comments\tभोजपुरिया खलनायक संजय पांडे अब ‘रंग दे प्यार के रंग में’ फिलिम में खलनायक के किरदार करत डांसो करत लउकीहें. फिल्म के शूटिंग पिछला दिने पूरा हो गइल आ अब एकर डबिंग होखत बा. एही दौरान निर्माता रामजनक जायसवाल के मन कइल कि काहे ना एहमें संजय पांडे पर एगो खास गाना फिलिमा लिहल जाव. संजय पांडे से पूछल गइल त चउंक के कहलें शूटिंग पूरा भइला का बाद कवन गाबा. बाकिर निर्माता के दबाव पर संजय पांडे तइयार हो गइलें आ एगो एडीशनल आयटम नम्बर फिलिमा लिहल गइल फिलिम ला.\nसंजय पांडे एह घरी हर बड़का बैनर का फिलिम में खलनायकी करत नजर आवत बाड़ें. पिछला दिने बिट्टू सरदार क फिल्म ‘रिक्शावाला आई लव यू’ क शूटिंग चांदीवली स्टूडियो में आ जगदीश शर्मा निर्देशित ‘एक बिहारी सौ पर भारी’ क शूटिंग मड आईलैण्ड में पूरा करवलें. दुनु में दिनेश लाल यादव ‘निरहुआ’ के मुख्य भूमिका बा. ‘सपूत’ आ ‘लहू के दो रंग’ फिलिमो में संजय पांडे मुख्य खलनायक बाड़ें. (शशिकांत सिंह रंजन सिन्हा के रपट)\nमिलत जुलतसबले अधिका गेटअप बदले वाला खलनायक संजय पांडे (2)संजय पांडे के नया रिकार्ड तीन हफ्ता में तीन फिल्म (2)जुर्म के दुनिया क ‘पागल प्रेमी’ में विनय आनन्द आ संजय पांडे के बादशाहत (2)बिहारी रिक्शावाला से मजनू मोटरवाला बन गइलें संजय पांडे (2)संजय पांडे क ‘रिहाई’ (2)To the official site of Related Posts via Taxonomies.\tLeaveaReply Cancel reply


December 2013 – Page3– टटका खबर\nकारोबारी के हत्या क के दस लाख के लूट\nमीरजापुर 16 दिसम्बर (वार्ता). सोमार का सबेरे करीब एगारह बजे कुछ अपराधी एगो सराफा व्यापारी के गोली मार के हत्या क दिहले आ ओकरा दस लाख रुपिया के गहना लूट ले गइले. पुलिस से पता चलल कि गणेशगंज बहेलिया गली का शायरमाता मंदिर के नियरे सराफा कारोबारी राजेन्द्र सोनी के घर बावे आ गणेशगंज डंग\n15 हजार रुपये के इनामी अपराधी गिरफ्तार\nगाजीपुर 16 दिसम्बर (वार्ता) गाजीपुर जिला के अपराध शाखा आ जंगीपुर पुलिस 15 हजार रुपिया के इनामी अपराधी मुस्ताक अंसारी के असलहा समेत गिरफ्तार क लिहलसि. पुलिस बतवलसि कि अनेके मामिला के आरोपी शातिर बदमाश मन्नू उर्फ मुस्ताक अंसारी के पुलिस बहुते दिन से तिकवत रहुवे. आजु ओकरा सफलता मिलल आ मन्नू के असलजा समेत\nगुठनी मे बैक शाखा से 55 लाख के चोरी\nसिवान 16 दिसम्बर (वार्ता) गुठनी बाजार इलाका में केनरा बैक के शाखा से करीब पचपन लाख रुपिया चोरा लीहल गइल बा. सोमार का दिने जब बैंक खुलल त देखल गइल कि मुख्य तिजोरी के ताला टूटल बा आ ओहमे राखल 55 लाख 35 हजार 857 रूपिया गायब बा. तुरते एकर सूचना थाना के दे दीहल\nघन कुहासा का चलते भइल सडक हादसा में तीन जने के मौत\nगोंण्डा 16 दिसम्बर (वार्ता) कौडिया बाजार इलाका में बहराईच रोड पर मल्लापुर का नियरा घन कुहसा का चलते भइल सड़क हादसा में मरद मेहरारू आ एगो अउर आदमी के मौत हो गइल. पुलिस से पता चलल कि बहराइच के रामानन्द अपना मेहरारू उमाकान्ती का साथे नगर के इन्दिरानगर कालोनी मे भइल एगो बिआह समारोह से\nटेम्पो आ रोडवेज बस के टक्कर का चलते दू जने मरले आठ जने घवाहिल\nवाराणसी 15 दिसम्बर (वार्ता) चोलापुर इलाका में रोडवेज का बस आ एगो टेम्पो के टक्कर से एगो औरत समेत दू लोग के जान चल गइल आ आठ जने घवाहिल हो गइले. घवाहिलन के अस्पताल में भरती करावल गइल बा. एहमें पुलिस बहाली के इम्तिहान देबे आइल एगो नवहिओ शामिल बा.\nअगिला चुनाव में द्रमुक कांग्रेस से गठबन्हन ना करी\nचेन्नई.15 दिसंबर (वार्ता) द्रमुक के बइठक में आम रुख रहल कि अगिला चुनाव में कांग्रेस से गठबन्हन ना होखी. एह बईठक में हालांकि बाकायदा एह तरह के कवनो प्रस्ताव पास ना भइल बाकि सदस्यन के कहना रहल कि कांग्रेस से कवनो तरह के नाता राखल ठीक ना रही. पिछला दू गो चुनाव से तमिलनाडु में\nदोसरा के बदले इम्तिहान देत एगो नवही गिरफ्तार\nगोरखपुर 15 दिसम्बर (वार्ता) गोरखपुर के वरिष्ठ पुलिस अधीक्षक प्रदीप कुमार यादव बतवले कि कैन्ट इलाका में एगो परीक्षा केन्द्र प देवरिया जिला के विद्या सागर का बदले बिहार के बांका जिला के गोविन्दपुर के राकेश कुमार मंडल परीक्षा देत रहे जेकरा के पुलिस गिरफतार क लिहलसि. गिरफ्तार नवही राकेश बतवलसि कि उ नौ हजार\nकिंगफिशर के संपत्ति प पहिला दावा आयकर विभाग के\nबेगलूर 15 दिसंबर (वार्ता) किंगफिशर एयरलाइंस के 350 करोड रूपिया का देनदारी पर आयकर विभाग सगरी बैंकन के चेतवले बा कि कंपनी के संपत्ति प पहिला हक ओकर बा. आयकर विभाग के कहना बा कि किंगफिशर पिछला कई साल से तनखाह आ अउरी भुगतान प टैक्स काटत आइल बा बाकि आयकर जमा ना कइलसि. ओने\nपुलिस बहाली के परीक्षा देबे जात कनिया के मौत\nजौनपुर. 15 दिसम्बर (वार्ता) सिंगरामऊ इलाका में आजु पुलिस बहाली के इम्तिहान देबे जात एगो कनिया के मौत सड़क हादसा में हो गइल. आ ओकर पति घवाहिल हो गइल. पुलिस के कहना बा कि सुलतानपुर के चांदा इलाका के अरजी गांव के लक्ष्मी शंकर मौर्य अपना मेहरारू एकइस बरीस के शालिनी मौर्य के इम्तिहान दिआवे


सुप्रीमो कोर्ट देखा दिहलसि कि कानून मजहब देखि के लागू होला – टटका खबर\nJul 20, 2021 आजम खान, कुरबानी, पेगासस मामिला. संसद, बकरीद, सुप्रीम कोर्ट\n(टटका खबर, मंगल, आषाढ़ अँजोरिया एकादशी, 2078 विक्रमी)\nकाँवड़ यात्रा पर सुओमोटो दखल देबे वाला सुप्रीम कोर्ट बकरीद पर दलीलो सुने ला तइयार नइखे. कह दिहलसि कि बकरीद का मौका पर कोरोना प्रतिबंघन पर केरल सरकार के दीहल छूट रोके के आदेश ना दी. केरल सरकार से जबाब मँगले बा आ आजु ओह मामिला पर आगे के सुनवाई करी. बाकिर इहे अदालत काँवड़ यात्रा पर बिना केहू के गोहार लगवले अपने कूद पड़ल रोके खातिर. संकेतो भर काँवड़ याक्षा निकाले के इजाजत ना दिहलसि देश के सुप्रीम कोर्ट. अगर कहल जाव कि ई सभ एह चलते हो रहल बा कि ओहिजा खानदानी जजन के परंपरा चलेला. दुनिया में कतहूं ना देखे के मिली कि जज के बहाली जजे करी दोसर केहू ना बाकिर अपना देश में जज के बहाली जजे का हाथ में होखला का चलते एकही खानदान में जजी के परंपरा चले लागल बा. जइसे वंशवादी गोल के अध्यक्ष बाप भा महतारी का बाद ओकरा वेटा आ बेटी का लगे आ जाला, आ कुँवार रहल त भतीजा का लगे वइसहीं अदालत में जज कवनो ना कवनो पुरान जज के खानदान से जुड़ल मिल जाई.\nदेश के विरोधी दल मोदी भा भाजपा के विरोधी ना हो के अब देशे के विरोधी बन गइल बाड़ें. आ एह लोग के साथ देबे वाला मीडियो के एगो गिरोह बन गइल बा. जब चीनी फंडिंग से चले वाला एगो मीडिया पोर्टल का खिलाफ मामिला दर्ज भइल आ ओकर सुबूत सामने आवे लागल त ओह खबर के दबावे ला एगो फर्जी विवाद खड़ा कर दीहल गइल जासूसी के. जासूसी आजु से नइखे शुरु भइल ई त अऩादि काल से चलल आवत बा. बाकिर ई देशद्रोही चाहत बाड़ें कि ओहनी के कवनो जासूसी ना होखे के गारंटी देन सरकार जेहसे ऊ देश के विरोध में आपन काम बिना रोकटोक चला सकसु. एही चलते काल्हु संसद ना चले दीहल गइल. नीचतई के हद पार हो गइल जब एहनी के इहो मंजूर ना भइल कि प्रधानमंत्री अपना आदिवासी, अनुसूचित जाति जनजाति, पिछड़ा वर्ग से आवे वावा मंत्रियन को परिचयो करा संसद में. बाकिर अगर केहू के एह बवाल के चलते साँस रुकल बा त ऊ बा ममता बनर्जी के. संसद में बवाल का चलते पश्चिंम बंगाल में विधानपरिषद के बहाली के प्रस्ताव अटकल बा. आ अगर विधान परिषद के बहाली ना हो सकल त ममता के कुरसी चलि जाई.\nफोरम ऑफ कंसंर्ड सिटीजन प्रदेश के नौकरशाह रहल लोगन के ओह दावा के बेबुनियाद बतवले बा जवना में कहल गइल रहे कि उत्तर प्रदेश पुलिस मुठभेड़ का नाम पर मुसलमानन के मारत बिया. अब फोरम का तहफ से जारी बयान में कहल गइल बा कि ई नौकरशाह रहल लोग राजनीती करत बा आ झूठ अउर मनगढंत आरोप लगावत बा.\nबिहार के मुख्यमंत्री नीतीश कुमार शिवसेना नेता संजय राउत का बारे में कहलन कि ओकरा में कुछ समुझे नइखे त ओकरा बयान पर का बोलीं, जान जाईं कि संजय राउत भाजपा के सलाह दिहले बा कि भाजपा नीतीश से आपन समर्थन वापस ले लेव काहें कि नीतीश जनसंख्या नियंत्रण कानून बनवला का खिलाफ बाड़न.\nअल्पसंख्यक कार्य मंत्री आ भारतीय जनता पार्टी के बड़हन नेता मुख्तार अब्बास नकवी के राज्य सभा में सदन के उप नेता बनावल गइल. पहिले उप नेता रहल पीयूष गोयल अब नेता हो गइल बाड़न सदन के\nपहिलका वनडे जीत चुकल बीसीसीआई के क्रिकेट टीम श्रीलंका का खिलाफ आजु आपन दुसरको एकदिना जीत के सीरीज जीतल चाही.\nकाल्हु के टूटस शेयर बाजार आजुओ खड़ा हो पाई कि ना एह पर भरपूर संदेह बा. काहे कि काल्हुओ अमेरिका के शेयर बाजार में बड़हन गिरावट दर्ज भइल. हालांकि आजु ओहिजा के वायदा बाजार में तेजी देखे के मिल रहल बा बाकिर ई तेजी लिवालन के फाँस (बुलट्रैप) हो सकेला एहसे सम्हरिए के खरीददारी कइल ठीक रही.\nकोरोना महामारी का चलते यूपी सरकार निर्देश जारी कइले बिया कि बकरीद का मौका पर कतहूँ सार्वजनिक कुर्बानी ना होखे के चाहीं आ एक बेर में पचास से अधिका लोग के जुटला पर रोक बरकरार रही. बकरीद का मोका पर ऊँट भा गाय भैंस के कुरबानी ना होखे दीहल जाई. अगर कतहीं अइसन होखत बा त ओह आदमी आ ओकरा परिवार का खिलाफ सख्त कार्रवाई कइल जाई.\nहेराफेरी का मामिला में जेल में पड़ल समाजवादी नेता आ सांसद आजम खान के तबियत काल्हु फेरु बिगड़ गइल आ उनुका के जेल से हटा के अस्पताल में भरती करावल गइल बा. हालांकि अस्पताल के कहना बा कि आजन खान के तबियत अबहीं काबू में बा.


प्रयोगकर्ता वार्ता:Aakarshan~bhwiki - विकिपीडिया\nराउर बहुत-बहुत स्वागत बा Aakarshan~bhwiki जी !\nAakarshan~bhwiki जी, एह समय रउँआ विकिमीडिया फाउन्डेशन के परियोजना भोजपुरी विकिपीडिया पर बाड़ीं। भोजपुरी विकिपीडिया एगो मुक्त डिजिटल ज्ञानकोश हवे, जेवन अइसन भइया-बहिनी लोग मिल के लिखले बा जे ज्ञान बाँटे में बिस्वास करत बाटे। एह समय ए परियोजना में 23,996 सदस्य लोग शामिल बाटे। ई बहुते खुशी क बाति बा कि रउँओं ए में शामिल हो गइल बाड़ीं।\n--सत्यम् मिश्र (talk) ०५:१८, १४ दिसम्बर २०१४ (UTC)\nUnfortunately, your account clashes with another account also called Aakarshan. To make sure that both of you can use all Wikimedia projects in future, we have reserved the name Aakarshan~bhwiki that only you will have. If you like it, you don't have to do anything. If you do not like it, you can pick outadifferent name.\n"https://bh.wikipedia.org/w/index.php?title=प्रयोगकर्ता_वार्ता:Aakarshan~bhwiki&oldid=577549" से लिहल गइल\nएह पन्ना पर आखिरी बेर संपादन 14 मई 2018 के 10:45 बजे भइल रहल।


नोकिया 8 - विकिपीडिया\n151.5 मिमी × 73.7 मिमी × 7.9 मिमी (5.96 बाई 2.90 बाई 0.31 इंच)\nक्वालकॉम स्नैपड्रैगन 835\nऑक्टा-कोर (4x2.45 GHz & 4x1.9 GHz) क्रयो\n4 GB, 6 GB RAM\n64 GB,128 GB\nmicroSD, 256 GB तक\nस्थाई-फिक्स, 3090 mAh ली-पो\n5.3" 2560 x 1440p QHD (554 ppi) 2.5D कर्व डिस्प्ले गोरिल्ला ग्लास 5\n13 MP (Color + OIS) + 13 MP (Mono) with ZEISS optics, 1.12 μm, f/2.0 एपरचर, 76.9-डिग्री व्यू, PDAF, IR range finder, dual-tone flash\n13MP PDAF, 1.12 μm, f/2.0 aperture, 78.4-degree view, display flash\nदोहरा स्पीकर, डॉल्बी एटमॉस\n• 3.5 mm TRRS headphone jack\n• USB 3.1 via USB Type C port\nNFC, heart rate, IP54 splash resistance\nनोकिया 8 एगो हाई-एंड स्मार्टफोन बा। ई एंड्रॉइड नॉगट ऑपरेटिंग सिस्टम वाला फोन, नया नोकिया फोन बनावे वाली कंपनी एचएमडी ग्लोबल के फ्लैगशिप फोन बा।\nफोन में बीडियो आ फोटो खींचे के सुबिधा के खास धियान रखल गइल बा। एह में पछिला-कैमरा आ फ्रंट-कैमरा, दुन्नो से एक्के संघे फोटो लिहल जा सके ला। एह सुबिधा के "बोथी" नाँव दिहल जा रहल बा।\nनोकिया 8 में क्वालकॉम स्नैपड्रैगन 835 प्रोसेसर लागल बा, आ एकर दू तरह के वर्शन लांच भइल बा जेह में एक ठो में4जीबी रैम आ 64 जीबी इंटरनल मेमोरी बा, जबकि दुसरका में6जीबी रैम आ 128 जीबी इंटरनल मेमरी बा। पहिला रूप तीन गो कलर में आई - टेम्पर्ड ब्लू, स्टील आ पौलिश कॉपर जबकि दुसरका पौलिश ब्लू रंग में आई। दुनो में माइक्रोएसडी के रूप में बाहरी मेमोरी चिप लगावल जा सकेला। एह फोन में 5.3" क्यूएचडी डिस्प्ले बा आ गोरिल्ला ग्लास5लागल बा।\nई नोकिया के पहिला फोन बा जवना में डुअल-लेंस कैमरा बाटे। पछिला कैमरा में ओआइएस आ डुअल-एलईडी फ्लैश दिहल गइल बा। कैमरा के अउरी बिसेसता एकर ज़ीस ऑप्टिक्स सिस्टम होखल आ 360 डिग्री कैमरा होखल बाटे। यानि एह में एगो नया चीज ई बा कि अगिला आ पछिला, दुन्नो कैमरा सभ के एक्के साथ इस्तेमाल कइल जा सकत बा आ दुनो के इमेज स्क्रीन पर आधा-आधा हिस्सा में देखाई पड़ी। एह फीचर के कंपनी "बोथी" (बोथ माने दुनो) के नाँव से परचारित क रहल बा आ एकरा के "सेल्फी" से आगे के चीज बता रहल बा।\nफोन में कई गो माइक लागल बाने आ साउंड रेकार्डिंग भी 360 डिग्री के बा। मतलब कि कैमरा से कौनो रेकार्डिंग करत समय आवाज केहर से आइल ई रेकार्डिंग के देखत समय भी महसूस कइल जा सकी।\nनोकिया 3, नोकिया5आ नोकिया6के नियर, इहो फोन एंड्रॉइड 7.1.1 "नॉगट" ऑपरेटिंग सिस्टम पर बाटे। एकरे कैमरा संबंधी एप्लीकेशन कुछ अलग किसिम के बा जवना से दुनो कैमरा सभ के एक साथ इस्तेमाल हो सके। नोकिया लूमिया सीरीज के ग्लांस स्क्रीन जइसन, एहू में आलवेज-ऑन, यानी हमेशा ऑन वाला डिस्प्ले सिस्टम दिहल गइल बा।\nकंपनी एह फोन के सैमसंग आ एप्पल नियर कंपनी सभ के टक्कर देवे वाला मोबाइल के रूप में बजार में ले आइल बा। कंपनी के मुख्य रिसर्च अधिकारी बेन वुड के कहनाम बा कि "एह फोन में कुछ इनोवेटिव फीचर बाने जइसे कि डुअल-साइट कैमरा आ 360 डिग्री ऑडियो रेकार्डिंग बाकी ई अबहिन साफ नइखे (बुझात) कि ई सैमसंग आ एप्पल नियर स्थापित प्रतिद्वंदी सभ से ग्राहक लोग के ललचावे खातिर गेम-चेंजिंग फीचर बा कि ना।"\n↑ "आया नोकिया-8, 'बोथी' के साथ हैं कई खूबियां - BBC हिंदी". Bbc.com. 1970-01-01. पहुँचतिथी 2017-08-17.\n↑ Samuel Gibbs (1970-01-01). "Nokia 8 hopes to beat Apple and Samsung with 'bothie',anew version of the selfie | Technology". The Guardian. पहुँचतिथी 2017-08-17.\n"https://bh.wikipedia.org/w/index.php?title=नोकिया_8&oldid=680310" से लिहल गइल\nटचस्क्रीन मोबाइल फोन\nएह पन्ना पर आखिरी बेर संपादन 24 सितंबर 2020 के 12:58 बजे भइल रहल।


Pawan Singh Romantic Bhojpuri Video Song Ara Jila Ke Hai Babuaan Viral - Pawan Singh Bhojpuri Song: पवन सिंह का रोमांटिक गाना आरा जिला के हई बबुआन हुआ हिट! देखें वीडियो - Hindi Rush - bhojpuri news\nHome » bhojpuri news » Pawan Singh Bhojpuri Song: पवन सिंह का रोमांटिक गाना आरा जिला के हई बबुआन हुआ हिट! देखें वीडियो\nPawan Singh Bhojpuri Song: पवन सिंह का रोमांटिक गाना आरा जिला के हई बबुआन हुआ हिट! देखें वीडियो\nपवन सिंह (Pawan Singh) का रोमांटिक भोजपुरी गाना 'आरा जिला के हई बबुआन' फैंस के बीच छाया हुआ है।\nlakhantiwari | | | Mumbai | Published Dec 31, 2020 11:26 am\nपवन सिंह का गाना 'आरा जिला के हई बबुआन'\nPawan Singh Hit Bhojpuri Song: भोजपुरी सिनेमा में अपनी एक्टिंग और सिंगिंग के दम पर दर्शकों के बीच ख़ास पहचान बनाने वाले पवन सिंह (Pawan Singh) के गाने इन दिनों यूट्यूब पर धूम मचाए हुए हैं। पवन सिंह का कोई भी नया गाना रिलीज होने के साथ ही सोशल मीडिया पर छा जाता है। अब पवन सिंह का रोमांटिक भोजपुरी गाना ‘आरा जिला के हई बबुआन’ फैंस के बीच छाया हुआ है।\nपवन सिंह रोमांटिक भोजपुरी गाना ‘आरा जिला के हई बबुआन’\nTags: ara jila ke hai babuaan., pawan singh, pawan singh bhojpuri song, pawann singh video song


का रउवा अबो लागत बा की भोजपुरिया लोग भोजपुरी सिनेमा देखो ? - JaiBhojpuri.com\nका रउवा अबो लागत बा की भोजपुरिया लोग भोजपुरी सिनेमा देखो ?\nPosted by नबीन भोजपुरिया ( NB ) on August 26, 2012 at 10:00pm\nलोग काहे भोजपुरी सिनेमा देखो ? आखिर कब ले लोग भोजपुरी हमार भाषा ह एह प सिनेमा देखो ? आखिर कब ले छोकराहवा एह से सिनेमा देखिहन स की लार चुवावे के मिली ? आखिर कब ले भोजपुरिया दर्शक अपना के चोली साया के लगे घुमावत रहिहे ? आखिर भोजपुरी देखला से का भेटाई ? का भोजपुरी सिनेमा भोजपुरी देखावत बा ? का भोजपुरी सिनेमा मे भोजपुरियापन बा ? का भोजपुरी सिनेमा मे भोजपुरी साज बाज आवाज बा ? का भोजपुरी सिनेमा भोजपुरिया क्षेत्र मे बनेला ? का भोजपुरी सिनेमा मे कलाकार लोग बा ? का भोजपुरी सिनेमा मे भोजपुरी बोले समझे वाला कलाकार लोग बा ? का भोजपुरी गीत संगीत लिखे वाला लोग भोजपुरिया दर्शक के टेस्ट बुझत बा ? का भोजपुरी से भोजपुरिया लोगन के जुडाव बा ? का भोजपुरी बोले पढे सुने देखे के भोजपुरिया लोगन के सवख बा ? अगर नईखे त काहे ? का भोजपुरिया लोगन के भोजपुरी बोले लिखे पढे सुने मे गर्व बा ? का भोजपुरी पढला लिखला समझला बुझला से कुछ भेटाई ? का भोजपुरी से कवनो रोजगार धन्धा भेटाई ? का भोजपुरी से पढ लिख के दु पईसा भोजपुरिया कमाई ? का भोजपुरी पढ लिख के आदमी दोसरा जगह रहि पाई ? ई सवाल अजीब लागी बाकी सांच पुछि त जस जस पलायन होता जस जस लोग भोजपुरी भाषा क्षेत्र से दुर भागत बा तस तस लोगन के भोजपुरी सिनेमा से दुरी बढल जाता । आ रहल सहल कसर पुरा कई रहल बिआ आजु के फुहर पातर भोजपुरी सिनेमा , भठियारा भईल गीत संगीत । अब जब आजु के भोजपुरिया लोग भोजपुरी से दुर भागत बा लो त फेरु सिनेमा कब ले मातृभाषा के नाव प लोगन के अपना ओरि टानि ? सांच कही त भोजपुरी से भोजपुरिया लोगन के दुरी के असर सिनेमा प परत बा , परि रहल बा , आ एहि से भोजपुरिया सिनेमा खलिहा शराबी जुआरी लफुआ लोगन के सिनेमा बनि के रहि गईल बा । जवना क्षेत्र के साज बाज लोगन के हिला डोला देत रहलन हा स ओजुगा के लोगन के अब हिले डोले खाति साया साडी ब्लाउज आ दु का दु का के कहे के परत बा ।\nजय भोजपुरी का ई कुल्हि चीजु के वजह से अबो लागत बा की लोग भोजपुरी सिनेमा देखि ? Views: 65\nTags: जय, भोजपुरी, सिनेमा Like 13 members like this\nComment by Ashutosh Ranjan on August 27, 2012 at 2:22pm नविन भाई प्रणाम,\nसवाल जब्बर बा..\nहमरा लगे त कम से कम एहकर जवाब नईखे.....\nहाँ सवाल जरुर बा एह सब सवालन पर-----\nका पूरा भोजपुरिया समाज साया साडी आ ब्लाउज में लागल बा----यदि ना त काहे हम आ रउरा आगे नईखी आवत? यदि हाँ त काहे खातीर पीछे पडल बानी सभे एहकरा के संविधान के आठवीं सूचि में दलावावे खातीर..का सन्देश देवे के चाहत बानी सभे एह देश के.?\nकाहे सार्थक भोजपुरी सिनेमा नईखे बनत?--- धन के आभाव बा की टैलेंट के? भोजपुरिया धरती के बालीवुड टैलेंट के आजो कवनो टक्कर बा? यदि बालीवुड में कवनो टक्कर नईखे त पालिवूड में एह तरह के टैलेंट काहे नईखे लउकत? का धन के अभाव सान्चाहू बा? यदि बा त बाकिहा फिल्माहा कुकुरमुत्ता नियर डेली डेली कईसे बनत बाड़ी सन? यदि धन के समस्या बा त काहे? अब इ त समझ से परे बा की लोग के लगे धन नईखे...लोग ना लगावत होई इ समुझाल जा सकत बा....त लोग भोजपुरी सिनेमा में धन काहे नईखे लगावल चाहत? का भोजपुरी सिनेमा के स्तर देख के? का भोजपुरी सिनेमा के कमाई देख के? का प्रोड्यूसर लोग के इ लागत बा की आमद कम बा एहसे पईसा नईखे लगावत बा लो? यदि वर्त्तमान भोजपुरी सिनेमा के आमद कम बा त काहे? काहे से की केहू भोजपुरी एक्टर डिरेक्टर से बतकही होत रहे त उन्हा के त कहत रहनी की जे लोग देखल चाहत बा उहे हमनी देखावत बानी जा...यदि लोग इहे फूहड़ सिनेमा देखल चाहत बा त फेर एह सीनेमन के त निमन आमदनी होखे के चाँही आ जब निमन आमदनी होई त प्रोड्यूसर लोग के त कमाई से मतलब बा त उ पईसा काहे ना लगावे के चाहि? केहू कंही कवनो एगो रीक्षा चालाक के interview छपले ba ...ओह रिक्शा चालाक के कहनाम बा की हमनी गरीब के मनोरंजन के इहे एगो साधन बा आ हमनी के एही तरह के सिनेमा चाँही..इ आमिर लोग के साजिश बा जे एह तरह के फिल्मन के विरोध कर रहल बा लो...त का पालिवूड खाली चैरीटी में विशावास करेला? यदि हाँ त एकरा अलावे भी कुछ चैरीटी कईले बा लो का? कम से कम हमरा त जानकारी नईखे...आ यदि ना त फेर इ सब काहे?\nका भोजपुरी से रोजी रोजगार मिली?;;;; पाहिले कोंहड़ा रोपाई की पाहिले तरकारिये बन जाई...अब कोंहड़ा रोपो के? का भोजपुरिया समाज में चिन्तक, विचारक, साहित्यकार, कवी, scientist के कमी बा? यदि ना त इन्हा सब भोजपुरी भाषा में आगे काहे नईखे आवत लो? का इन्हा लोग के लाज लागत बा? यदि हाँ त बेमतलब के नु हमनी सभे भोजपुरी भोजपुरी चिचियात बानी जा....यदि तनी मनी संसारी बाकी होखे त गरदनवे दबा के मुवा घयीला के काम बा..ना रही बांस ना बाजी बांसुरी...\nलोग भोजपुरी बोले में काहे लजात बा?-- अब लीं इंहवा त सभे भोजपुरी के मान्यता दिवावे खातीर अंग्रेजी आ हिंदी में भाषण देत बानी सभे...त हम काहे भोजपुरी बोलीं? जब हमरा भाषा के कर्णधार लोग ही भोजपुरी के दुरादुरावत बा..त हम काहे? माने हमहीं बुरबक बानी का?\nराउर प्रश्न ढेरी बाड़ी सन..आ उत्तर सबहक एके बा हमारी नजर में की जबले रउरा आ हम खाली आपन आपन निजी स्वार्थ में लागल रहेब जा..जबले दिली रूप से, आत्मीय रूप से भोजपुरी भाषा के प्रती निष्ठा आ समर्पण ना रही तबले एही तरह के प्रश्न रही...बलुक कुछ दिन के बाद एह तरह के प्रश्न पुछेवाला पुछानिहार भी ना रहिहन....\nतलेले रौवो मस्त रही आ हमहूँ मस्त बानी....\nजोड़ से बोली जय भोजपुरी. Comment by Anoop Srivastava on August 27, 2012 at 2:23pm नवीन भाई जी प्रणाम आ जय भोजपुरी,\nबहुत सही बात उठवले बानी रउआ, आज भोजपुरी फिलिमन के एकरसता भा एकरूपता आ स्तर अइसन हो गइल बा कि, अगर केहु के देखावे के भी होखे त आदमी ई सोची कि,पहिले हम देख लेईं ठीक होई त देखावल जाई । जब कि सही मायना में देखल जा त भोजपुरी बेल्ट भोजपुरी थीम आ भोजपुरी कलाकारन के लेके तमाम अइसन फिलिम बनल बाड़ी सन जवना के हरओर डंका बाजल बा चाहे ऊ नदिया के पार हो शूल हो अपहरण,गंगाजल, गैंग आफ वासेपुर हो ...ओकर मुख्य तौर पे, तीन गो कारण लउकेला, पहिला ई कि, ऊ हिन्दी फिलिम काहाला दुसरा ई कि, ओकर मार्केटिंग जोरदार होला आ तीसर ई कि, ओकरे साथे नामचीन डायरेक्टर-प्रोड्यूसर-कलाकार के नाम जुड़ल रहेला । आज केतना हिन्दी फिलिम अपना एगो भोजपुरी बेस्ड आइटम साँग के दम पे चल जात बाड़ी सन। भोजपुरिया माटी, भोजपुरिया रस के खूब भजावल जात बा ईहाँ तक कि, कौनो रिएलिटी शो के बात कइल जाव ओमे, लगावेलू तू लिपिस्टिक जरूर होला ....बाकी भोजपुरी फिलिम के बात कइल जा त ऊ शादी कार्ड के फार्मेट नीहर हो गइल बा जवना में खाली नाम-पता आ तारीख बदल जाला ।जबले अलग-अलग मुद्दन पे लीक से अलग हट के भोजपुरी फिलिम बनावे के जोखिम ना लीहल जाई, भोजपुरिया नामचीन लोग ओकर समीक्षा प्रचार-प्रसार ना करी लोग तबले ए क्षेत्र से जुड़ल लोग भेड़ चाल में, शामिल रही आ हमरी-रउरी नीहर लोग अफसोस व्यक्त करत कही .... धन्यवाद आ जय भोजपुरी । Comment by Umesh Gautam on August 27, 2012 at 9:24pm भैया , प्रणाम आ जय भोजपुरी । भोजपुरी फिल्म उद्योग , कैसेट आ चैनल आदि प व्यापारिन के कब्जा बा । व्यापार भी नीचे के स्तर के बा । गायक , लेखक सब बेचता । सज्जन निष्क्रीय बाड़े आ सुत के तमाशा देखतारे । जय भोजपुरी । Comment


राज्य के आठ गो जिलन के नाम बदल दिहल गइल – टटका खबर\nराज्य के आठ गो जिलन के नाम बदल दिहल गइल\nमायावती शासन में कुछ जिला के नाम दलित महापुरुषन पर राखल गइल रहुवे जवना के अखिलेश सरकार बदल दिहलसि. अब छत्रपति शाहूजी महाराज नगर जिला के नाम अमेठी, रमाबाई नगर जिला के नाम कानपुर देहात, भीमनगर जिला के नाम बहजोई, प्रबुद्ध नगरजिला के शामली, पंचशीलनगर के नाम हापुड़, कांशीराम नगर के कासगंज, महामाया नगर के हाथरस आ ज्योतिबाई नगर के नाम अमरोहा कर दिहल गइल बा. साथही लखनऊ के छत्रपति शाहूजी महाराज चिकित्सा विश्वविद्यालय के नाम फेर से किंग जार्ज चिकित्सा विश्वविद्यालय कर दिहल गइल बा.\nTags: नाम बदलल


होम > उत्पादों > कम क्षमता आईलाइनर केस\n(कम क्षमता आईलाइनर केस के लिए कुल 24 उत्पादों)\nYIWU FUDUI PACKAGING CO.,LTD is one of the कम क्षमता आईलाइनर केस leading brands in China. It is the factory & supplier specializing in manufacturing कम क्षमता आईलाइनर केस. Offer high quality कम क्षमता आईलाइनर केस atacheap wholesale price.\nथोक चीन से कम क्षमता आईलाइनर केस , लेकिन कम कीमत के अग्रणी निर्माताओं के रूप में सस्ते कम क्षमता आईलाइनर केस खोजने की आवश्यकता है। बस कम क्षमता आईलाइनर केस पर उच्च गुणवत्ता वाले ब्रांडों पा कारखाना उत्पादन, आप आप क्या चाहते हैं, बचत शुरू करते हैं और हमारे कम क्षमता आईलाइनर केस का पता लगाने के बारे में भी राय, आप में सबसे तेजी से उत्तर हम करूँगा कर सकते हैं।


जेएनयू के भारतीय भाषा केन्द्र में भइल परिचर्चा आ काव्यपाठ – Anjoria\n“‘पाती’ पत्रिका भोजपुरी रचनाशीलता के आंदोलन के क्रांति-पताका हऽ. ‘पाती’ माने, नयकी पीढ़ी के नाँवे सांस्कृतिक चिट्ठी. एगो चुपचाप चले वाला सांस्कृतिक आंदोलन हवे ‘पाती’, जवना के अशोक द्विवेदी अपना संसाधन से चुपचाप चला रहल बाड़े.” ई उद्गार सुप्रसिद्ध साहित्यकार प्रो॰ केदारनाथ सिंह (प्रो॰ एमरिटस, साहित्य एवं संस्कृति अध्ययन संस्थान) के रहे.\nजेएनयू के भारतीय भाषा केन्द्र में ‘पाती’ के यशस्वी संपादक, कवि अशोक द्विवेदी के हालहीं प्रकाशित कविता-संकलन “कुछ आग कुछ राग” के विमोचन आ परिचर्चा गोष्ठी के अध्यक्षता करत प्रो॰ केदारनाथ सिंह कहलें कि “भोजपुरी भाषा आ साहित्य खातिर ‘पाती’ के मूक आंदोलन इयाद कइल जाई. अशोक द्विवेदी के रचनात्मकता आ संपादन दूनों सराहनीय बा.”\nअशोक द्विवेदी के पुस्तक विमोचन आ काव्य-पाठ का बाद प्रोफेसर केदारनाथ सिंह जी आगा कहले कि भोजपुरी लयात्मक (लिरिकल) भाषा हऽ एही से गीत का अनुकूल बिया. टैगोर के ‘गीतांजलि’ के बहुत अनुवाद भइल, भोजपुरी में ‘बँगला’ लेखा संगीतात्मकता बा एसे ओकर अनुवाद सराहल गइल. हिन्दी में तनी खड़खड़ाहट बा! खड़ी बोली से बनला का कारन, खड़खड़ाले.”\n“अशोक द्विवेदी के ‘फूटल किरिन हजार’ हम पहिले देखले रहनी. “कुछ आग कुछ राग” में अगीत, गीत, सॅटायर, फ्री-वर्स, गजल हर तरह क कविता बा; एहसे ई एगो मुकम्मल संग्रह बा भोजपुरी कविता के. खाँटी भोजपुरी के रंग देखे के होखे त अशोक द्विवेदी के कविता पढ़े के चाहीं. बहुत अइसन शब्द जवन हमनी के भुलाइल जाता, अशोक जी ओह शब्दन के अर्थ देके, पुरान शब्दन के नया जीवन दे देले बाड़े. व्यंग्य इनका कविताई के धार देत बा.”\nसंग्रह के दू गो कविता ‘गाँव के कहानी’ आ ‘साँप’ का चर्चा का बाद ‘गजल’ प चर्चा करत केदारनाथ जी आगा कहलें कि भाषा अपना प्रकृति का मोताबिक ‘विधा’ के बदल लेले. अरबी फारसी से चल के ‘गजल’, उर्दू में आ हिन्दी में जइसे बदलल, ओसहीं भोजपुरी प्रकृति में ओकर रंग आ ‘टोन’ बदलल. अशोक द्विवेदी ए विधा के भोजपुरी जबान में ढाल देले बाड़े. अइसन चुटीला शेर से भरल गजल भोजपुरी में कम लिखाइल बा. एह संग्रह में भोजपुरी भाषा के बनाव, बचाव आ सँवार सब एक साथ मौजूद बा.”\nकार्यक्रम के शुरूआत डा राम चन्द्र के स्वागत भाषण आ विषय-प्रवर्त्तन से भइल. अशोक द्विवेदी क परिचय देत ऊ कहलन कि इहाँ के कविता गाँव प्रकृति, समय आ समाज से जुड़त अंतर्राष्ट्रीय स्तर पर घटित बदलाव के रेघरियावत बिया.\nसी. आर. सी. ए. एस. के अध्यक्ष प्रो॰ संजय पाण्डेय जी भोजपुरी के आपन मातृभाषा बतावत आ अपना माटी-अँगना-ओसारे से लेके वैश्विक संदर्भ से जोरत कहलें कि ई भाषा दिल के करीब बा एही से बात बतकही में हिन्दी ले ढेर हम सुभाविके एके बोलेनी. अशोक द्विवेदी के “कुछ आग कुछ राग” पढ़ि के अपना माटी, माई आ संस्कृति से जुड़े के मौका मिलल. अशोक द्विवेदी के कविता कई गो भुलाइल भोर पड़ गइल स्मृतियन के फेर जिन्दा क दिहलस. राजनीति आ समाजिक व्यवस्था के गहिर समझ इनका कविता में झलकत मिलल, एह रचनन में वैश्विक परिदृश्य के ताप महसूस कइल जा सकत बा. किताब में नया बदलाव आ ‘अवमूल्यन’ के प्रभावपूर्ण अभिव्यक्ति भइल बा.\nसुप्रसिद्ध कथा लेखिका डा॰ अल्पना मिश्र (दिल्ली विश्वविद्यालय) एह नया किताब के ‘भूमिका’ के अशोक द्विवेदी का कविता के कुंजी बतावत कहली कि कवि पूरा सत्यनिष्ठा आ सहजता से कविता का बारे में आपन विचार भूमिका में स्पष्ट कइले बा. ‘मातृत्व गीत’ ‘बचपन’ जइसन कविता भोजपुरी में लिखल जा रहल बा ई देखि सुखद अचरज भइल. गाँव आ ओकरा अस्मिता के लेके कवि में बहुत चिन्ता देखे के मिलल त संस्कृति से गहिर सरोकारो लउकल. लोक संस्कृति का नाँव पर फइलत अपसंस्कृति प कवि प्रतिरोध का साथ आक्रामक बा, बाकिर व्यंग्य का साथ. “केकरा खातिर” कविता के संदर्भ में ‘अझुराइल सपना’ के रूपक के खोलत अल्पना जी कहली कि ई वर्तमान समय, आ समाज के सत्य उद्घाटित करे वाला रूपक बा. मानवी विडम्बना के कई गो मरम छूअत अभिव्यक्ति एह कवितन के पढ़त खा मिल जाई. ई किताब भोजपुरी साहित्य क अनमोल रत्न बा.\nप्रसिद्ध कवयित्री डा॰ सुमन केशरी ‘कुछ आग कुछ राग’ के रचनन में आइल सहज बिम्बन के रेखांकित करत कहली “अइसन नया आ टटका विम्ब अशोक द्विवेदी का कविता के जीवंत बनावत बा. गाँव आ गाँव के विकास के आपन विसंगति बाड़ी सन. ओह पीड़ा के अभिव्यक्ति पहिल कविता में बा. ‘मातृत्व’, ‘एकता’, केकरा खातिर’ आदि कवितन का कन्टेन्ट के चर्चा करत सुमन जी कहली कि ‘जिनिगी के दउड़’ में मानवता के ऊ अन्धा दउड़ बा. अब न ओइसन गाँव न आदमी के उ चैन. दुश्चिन्ता से भरल आदमी, विकास का बादो असहाय बा. कवि प्रभावी ढंग से एह स्थिति/अवस्था के रेखांकित कइले बा. ‘कुछ आग कुछ राग’ में कवि के ईमानदार अभिव्यक्ति के कविता बाड़ी सन. जवन कवि का भाषा के ताकत के प्रमाणित करत बाड़ी स. एह कवितन के बहाने अपना जड़ो से जुड़े के अवसर मिलत बा.\nडा॰ राम चन्द्र कहलन कि ‘पाती’ के माध्यम से ऊ अपना भाषा से पहिलहीं से जुड़ल बाड़न. ‘कुछ आग कुछ राग’ आ ओकर रचना समय, समाज आ समाजिक विसंगतियन के अपना लोकस्वर में हमनी का सामने प्रस्तुत करत बाड़ी सन. डा॰ रामचन्द्र जी का आग्रह पर कवि अशोक द्विवेदी अपना कुछ फ्री-वर्स, गीत अगीत आ गजल के पाठ कइलन, ‘परंपरा-सुमिरन के कर्म गीत’, ‘कवि तूँ धरती राग लिखऽ’, ‘हकूमत गीत गावेले’, ‘मड़इया मोर’ आ ‘बस हमहीं न होइब’ कविता के पाठ का बाद धन्यवाद आ आभार संयोजक डा॰ रामचन्द्र जी प्रगट कइलें.\nएह अवसर पर समिति-कक्ष में विश्वविद्यालय के सुधी-सहृदय, भाषाविद् प्रोफेसर; शोधार्थी आ छात्र-छात्रा उपस्थित रहे लोग. डा॰ रमाशंकर श्रीवास्तव (दिल्ली विश्वविद्यालय), डा॰ सुशील कुमार तिवारी (इग्नू), प्रो॰ गोविन्द प्रसाद, डा॰ गंगा सहाय मीणा, डा॰ रमण प्रसाद सिन्हा, डा॰ आसिफ (जेएनयू), डा॰ प्रमोद कुमार तिवारी (गुजरात विश्वविद्यालय) आदि लोगन का सक्रिय सहभागिता से भोजपुरी के ई आयोजन जेएनयू परिसर में बहुत सराहल गइल.\nप्रस्तुति: सान्त्वना (जेएनयू)\nPrevious Post: कवन खाना खाइल ना जाव? (बतकुच्चन – 183)\nNext Post: नवका रहन अउर चाल ढाल


भोजपुरी व‍िशेष: बर-पीपर के छांह | fun life of Bhojpuri language in the literature of the authors Bharatendu Mahendra Mishra Bhikhari Thakur nodakm– News18 Hindi\nअइसने संवेदना से भरल-पुरल कलाकार रहलन भिखारी ठाकुर अउर भोजपुरी के शेक्सपियर आ भारतेन्दु.\nभोजपुरी में खाली भाषा के मस्ती ना होला. जीवन में भी मस्ती आ ओहू से आगा बढ़िके फक्कड़ई आ कहल जाऊ मलंग नियर जीये के उत्साह मिलत रहेला. इहे कारण ह कि भोजपुरी के साहित्यकार खाली परोपकार के बात ना करेला लो बहुत सारा लोग एके जियले बा. जइसे भारतेंदु जी, महेंदर मिसिर जी अउरी भिखारी ठाकुर.\nLast Updated : September 30, 2020, 14:09 IST\nजहवां फेंड़ ना खूंट, उहवां रेंड़ परधान! ई कहाउत रहे ओह जगहा के, जहवां गांछ-बिरिछ के टोटा रहे. बाकिर भोजपुरी इलाका त बाग-बगइचा से भरल-पुरल रहत रहे. पहिले हरेक गांव में बर-पीपर के झगांठ-छतनार फेंड़ जरूर होखे,जवना के शीतल छंहरी में राही-बटोही आ गंवई मनई आपन मए हलकानी-परेशानी, दुख-तकलीफ भुला जासु आ बड़ा सुकून महसूस करसु. गांव के जब कवनो बटोर होखे, सभ केहू उहवें जुटे आ चुटकी बजावत मए मर-मोकदिमा उहवें के पंचाइत में फरिया जात रहे. ओही फेंड़ पर चिरई-चुरुंग आपन खोंता बनावे आ उन्हनीं के चहचहात देखिके मन अजबे उमंग, उछाह, हुलास से भरि जात रहे.\nपीपर त रातियो में प्रान-वायु छोड़े आ ओकर पूजो होखे. ओह फेंड़न के काटल पाप बूझल जात रहे. बर के अनगिनत बरोह लटकिके धरती में आपन जरि जमा लेत रहे. लरिकनो के खेले-कूदे के उहवां निमनाह सरंजाम सहजे भेंटा जात रहे. शीतल छांह में सुस्तात लोग-लुगाई अइसन रसगर बतकही के मोटरी खोलि के बइठि जासु कि सउंसे गांव-जवार के हालचाल, सुख-दुख के समाचार मुफुते मिलि जात रहे. तमाम चहल-पहल आ हलचल के साखी रहे ऊ बर-पीपर.\nओह बर-पीपर के फेंड़े लेखा समरथ छतनार आ झगांठ होत रहलन किछु मनई, जेकरा के लछिमी जी छप्पर फारिके देले रहली, बाकिर ऊ सुखी-सम्पन्न, धनी-मानी लोग खाली अपने खातिर ना जीयत रहे.\nउन्हुकर दिल दरियाव रहे आ दूनों हाथ से उबीछि के लुटावे में उन्हुका आत्मतोष होत रहे. ओइसन लोग सार्वजनिक जगहन पर फलदार फेंड़ लगवावे, इनार-पोखरा खोनवावे, इनार का लगे माल-मवेशी-पाखी खातिर हउदा बनवाके पानी भरवावे. चउतरा, गली-सड़क,स्कूल, लाइब्रेरी आउर एह किसिम के ना जाने कतना जनहित के कामन में तन-मन-थन से मदत खातिर अगहर भूमिका निबाहत रहे. केहू कवनो गरीब के होनहार लरिका के पढ़ावे के जिम्मा लेत रहे, त केहू कवनो अनेरिया, अलचार के गोद लेके परवरिश करत रहे. बाकिर ओइसना लोगन में आत्मप्रचार के कवनो भूख ना रहे. आंतर में बस इहे मकसद रहे--'परहित सरिस धरम नहिं भाई--!'\nआजु ना त ऊ बर-पीपर के झगांठ फेंड़ लउकत बा, ना ओइसन झगांठ शख्सियत वाला मनई. अब त ओह बर-पीपर आउर फलदार फेंड़न के नेस्तनाबूत क के सीसो, सागौन आ युकलिप्टस के फेंड़न के खेती हो रहल बा जवना से खूब दाम मिलो आ ऊ अदिमी रातो-रात मालदार बनि सके. भलहीं धरती के सत निचोड़ि-गारि के ऊसर-बंजर बना दिहल जाउ, बाकिर ओकर मालिक मालामाल हो जासु आ खुद आउर अपना परिवार खातिर सरग के सीढ़ी लगा लेसु. कइसन भयावह रावणी सोच बा ई!अइसना लोग के लछिमी जी से कहनाम बा:'दानी घर होती तो कदर तेरी जानी जाती.\nआई हौं भले घर, बधाव तूं बजाओ री!\nखानन-तहखानन में आइ के बसेरा लेहु,\nहोहु ना उदास, चित्त चौगुना बढ़ाओ री!\nखइहों ना खिअइहों, मरि जइहों तो सिखाइ जइहों,\nइहे पूत-नातिन के आपनो सुभाव री!\nदमरी ना दैहों एक जानन में भिखारिन को,\nसूम कहे सम्पत्ति से बैठी गीत गाओ री!'\nनतीजा ई होत बा कि अइसन अरब-खरबपति अपना लोग-लरिकन खातिर सभ किछु छोड़िके खाली हाथ दुनिया से विदा हो जात बाड़न आ अगिली पीढ़ी सभे किछु तहस-नहस क के धऽ देत बिया. अइसन लोग छोट-मोट जुझनिहारन के मटियामेट करे में अपना धन,बल-बेंवत के इस्तेमाल करत बा. ठीक ओइसहीं, जइसे बरगद का नीचे कवनो छोट-मोट पउधा-झाड़ी पनपे ना पावे. बाकिर पहिले अइसन ना होत रहे. जइसे राणा प्रताप खातिर भामाशाह रहलन, ओइसहीं भोजपुरियो हलका के कई लोग आजादी के लड़ाई लड़ेवालन के दिल-जान से मदतगार रहलन. पूरबी के पुरोधा महेन्दर मिसिर के जाली नोट छापे के किस्सा त सभ केहू जानेला, बाकिर ओह मार्फत अंगरेजी सल्तनत के अर्थव्यवस्था के नेस्तनाबूत करे के मकसद के जानकारी कमे लोग के होई.\nऊ साफे लिखले रहलन---'हमरा नीको नाहीं लागे राम, गोरन के करनी.\nरुपया ले गइले, पइसा ले गइले, ले गइले सभ गिन्नी,\nहमरा नीको नाहीं लागे राम ,गोरन के करनी!'\nइहे कारन रहे कि मिसिर जी गीत-गवनई के बरियार जलसा करावसु आ परदा का पाछा सेनानी-क्रांतिकारियन के हर मुमकिन मदत करसु. भोजपुरी क्षेत्र से आवेवाला भारतेन्दु हरिश्चन्द्र नवजागरण के अग्रदूत रहलन आ उन्हुकर अतना यादगार अवदान बा कि ऊ जुगे भारतेन्दु जुग के नांव से जानल जाला. भारतेन्दु के दरियादिली मशहूर रहे आ ऊ अभावग्रस्त साहित्यसाधकन, कलाकारन के हरसंभव सहायता ताजिनिगी करत रहलन. ऊ अक्सर कहसु-'ई धन हमरा परिवार के खा घललस, अब हम एकरा के खा जाइबि.'\nअइसने संवेदना से भरल-पुरल कलाकार रहलन भिखारी ठाकुर. भोजपुरी के शेक्सपियर आ भारतेन्दु. शोहरत अइसन कि एक रात के साटा होत रहे एक हजार रुपया के. ओह घरी, जब सोना रहे डेढ़ सौ रुपया भरी. बाकिर उन्हुकर आपन कुतुबपुर के घर रहे फूस पलानी के. कवनो कलाकार के बेटी के बियाह के खरचा उठा लेसु, त केहू जरूरतमंद खातिर आपन सभे किछु लुटा देसु आ खुद भिखार हो जासु. उन्हुकर दिली तमन्नो रहे--'सदा भिखारी रहसु भिखार!' एकदम संत सुभाव.\nबाकिर आजुओ इक्के-दुक्के सही, अइसन लोग बा, जे अपना औकात-हद में अपना संगहीं समाजो खातिर जी रहल बा, किछु करि रहल बा आ हारल-थाकल बेबस लोगन के बर-पीपर के छांह दे रहल बा. हमरा गांव के पांड़े जी एगो अइसने इंसान बानीं. इहां के रोजी-रोटी का जोगाड़ में कोलकाता में जाके एगो काठगोला में महज साठ रुपया माहवारी के नोकरी धइलीं आ अपना दिन-रात के मेहनत-मशक्कत, प्रतिभा के बदउलत ओह काठगोला के ना खाली मालिक बनि गइनीं, बलुक पच्छिम बंगाल, बिहार, आसाम, उत्तराखंड वगैरह सूबन में लकड़ी के कारोबार के विस्तार करत बस आगे आउर आगे बढ़ते चलि गइनीं.\nबाकिर अपना गांव-जवार के कबो ना भुलइनीं आ अनेकानेक नवहिन के नोकरी-चाकरी, तरक्की देत सुदूर गांव में स्कूल, कालेज खोले के दिसाईं प्रयासरत बानीं. सबसे बड़ बात ई बा कि उहांके अपना गांव-जवार से पहिलहीं नियर नेह-नाता बना के रखले बानीं.\nसमाज में बर -पीपर के छांह के शीतलता देबेवाला झगांठ व्यक्तित्व ना खाली पूजा होखे के चाहीं, बलुक ओह परिपाटी के आगा बढ़ावे के उतजोग करत समरथी लोगन के अपना आंतर में पइसल आदमियत के सबूत पेश करे के चाहीं. जब नाव में पानी के बाढ़ आ जाउ आ घर में धन-दउलत के, त सज्जन पुरुष के इहे फर्ज बनेला कि दूनों हाथ से उबीछि के मानवता के बचाईं, रक्षा करीं. तबे नू जन-मन में बर-पीपर के शीत छांह के एहसास बनल रही.\nBhojpuri Articles Bhojpuri Literature Bhojpuri News


सलमान खान – टटका खबर\nसलमान खान के भइल पांच बरीस के जेल\nजयपुर 05अप्रैल (वार्ता). राजस्थान में जोधपुर के स्थानीय अदालत बहुचर्चित कांकाणी हिरण शिकार मामले में सलमान खान के दोषी मानत उनुका के पाँच बरीस के जेल आ दस हजार रुपिया जुर्माना के सजा सुनवलसि. मुख्य न्यायिक मजिस्ट्रेट (ग्रामीण) देव कुमार खत्री के अदालत सलमान खान के वन्य जीव संरक्षण अधिनियम के धारा 9/51 का तहत\nहिरण हत्या मामिला में सलमान दोषी घोषित\nजयपुर 05 अप्रैल. जोधपुर के मुख्य न्यायिक मजिस्ट्रेट (ग्रामीण) के अदालत बीसन बरीस पुरान बहुचर्चित कांकाणी हिरण के हत्या मामिला में फिल्म अभिनेता सलमान खान के दोषी करार दिहलसु बाकिर उनुका साथे रहल चार गो सह-आरोपियन के बरी कर दिहलसि. मुख्य न्यायिक मजिस्टे्रट देव कुमार खत्री खचाखच भरल अदालत में आजु करीब साढ़े ग्यारह बजे


१०वां राष्ट्रीय विश्व भोजपुरी सम्मलेन २३ -२४ अप्रैल के ऋषिकेश में – Anjoria\nApr 21, 2011 विश्व भोजपुरी सम्मलेन\n१० वां राष्ट्रीय विश्व भोजपुरी सम्मलेन के आयोजन २३ -२४ अप्रैल के त्रिवेणी घाट, ऋषिकेश (उतराखंड ) में कइल जा रहल बा, जवना में देश आ देश के बाहर से हज़ारों के संख्या में साहित्यकार, कलाकार, गायक आ भोजपुरी प्रेमी भाग लीहें. सम्मलेन के उद्घाटन उतराखंड के मुख्यमंत्री रमेश पोखरियाल निशंक करीहें. मुख्य अतिथि वरिष्ठ भाजपा नेता कलराज मिश्र, अध्यक्ष सतीश त्रिपाठी (राष्ट्रीय अध्यक्ष, विश्व भोजपुरी सम्मलेन), अति विशिष्ट अतिथि – डा॰ राजा वशिष्ठ (अमेरिका), राजदूत (त्रिनिदाद), डा॰ सरिता बुधु (मारीशस), विशिष्ट अतिथि – कमल नारायण मिश्र (प्रदेश अध्यक्ष, उतराखंड), अरुणेश नीरन (अंतर्राष्ट्रीय महासचिव, विश्व भोजपुरी सम्मलेन), हरीश रावत (सांसद, हरिद्वार) अउर ओम प्रकाश यादव (सांसद, सीवान ) वगैरह उद्घाटन सत्र में भाग लीहें. दू दिन के एह आयोजन में एहू साल साहित्यिक परिचर्चा, विचार गोष्ठी, लोकरंग, नाट्यरंग, कवि सम्मेलन आ सम्मान समारोह के कार्यक्रम होई.\nई जानकारी देत विश्व भोजपुरी सम्मेलन दिल्ली इकाई के अध्यक्ष मनोज भावुक बतवलें कि ” विश्व भोजपुरी सम्मलेन २० करोड़ भोजपुरी भाषियन के एगो विश्व संगठन ह आ सोलह गो देश एकर सदस्य बा. भारत आ भारत के बाहर अब तक एकर चार गो विश्व सम्मेलन आ नौ गो राष्ट्रीय अधिवेशन हो चुकल बा. एह में भारत आ मारीशस के राष्ट्रपति, प्रधानमंत्री, मंत्री , सांसद , संस्कृतिकर्मी , कलाकार, भाषाविद अउर साहित्यकार लोग उपस्थित होके भोजपुरी के मान बढवले बा. विश्व भोजपुरी सम्मलेन भोजपुरी भाषा, साहित्य, कला, संस्कृति आ जीवन शैली के प्रचार-प्रसार, संरक्षण अउर संवर्धन खातिर समर्पित एगो विश्व स्तरीय संगठन ह. विश्व भर में अपना श्रम, प्रतिभा, कल्पनाशक्ति आ समर्पण के कारण आपन विशेष स्थान बनावे वाला बीस करोड़ भोजपुरियन के एकता, आपसी संवाद, पहचान आ अपना मिट्टी के गंध बनवले रखे आ उनका खातिर एगो विश्व मंच उपलब्ध करावे के उद्देश्य से सन १९९५ में सेतु न्यास मुम्बई के सहायता से संस्था के स्थापना भइल रहे. मात्र पंद्रह वर्ष के छोट अवधि में सम्मेलन भोजपुरिया कला आ संस्कृति के क्षेत्र में त कीर्तिमान स्थापित कइबे कइलस, लाखो लोग के एक मंच पर जुटाके उनका अस्मिता के बोधो करवले बा.”\n4 thought on “१०वां राष्ट्रीय विश्व भोजपुरी सम्मलेन २३ -२४ अप्रैल के ऋषिकेश में”\n” विश्व भोजपुरी सम्मलेन २० करोड़ भोजपुरी भाषियन के एगो विश्व संगठन ह आ सोलह गो देश एकर सदस्य बा. भारत आ भारत के बाहर अब तक एकर चार गो विश्व सम्मेलन आ नौ गो राष्ट्रीय अधिवेशन हो चुकल बा. ”\nत फेर उत्तरप्रदेश में एगो अकादमी खोलवावे क प्रयास… अबही ले ना भइल. अंतर्राष्ट्रीय आ विश्व … से नीचे के कऊ काम इहाँ नइखे… लेकिन भोजपुरी के धकिया के अपने आगे राखे के ? पहिले आपन घर अँजोर करिं फेर महजिद में दिया जलावल ठीक रही…. सम्मेलन खातिर बधाई\nSammelan ta khatam ho gayil hoi. Ka ka bhail tani pata chalit.\nदिक्कत बा कि भोजपुरी के खबर भोजपुरी में ना आवेला. हिन्दी में आइल बा. अब पूरा खबर के भोजपुरी में लिखीं तब नू प्रकाशित करीं.\nखाली सम्मलेने करावल जाई, कि भोजपुरी के हको दियावल जाई .


"दरिया दिल" के मिलल धर्मेन्द्र के साथ – Anjoria\nहिंदी फिल्म जगत में अनेके बड़हन बड़हन फिलिम निर्देशन कर चुकल विमल कुमार भोजपुरी में “देस परदेस” बनवले. अब उनकर दोसरकी भोपजरी फिलिम “दरिया दिल” जल्दिए शुरू होखे वाली बा. हिंदी फिल्म जगत के ही मेन धर्मेन्द्र के आशीर्वाद ले के एकरा गाना के रिकोर्डिंग पिछला दिने शुरू भइल.\nनिर्देशक विमल कुमार के पहिलका भोजपुरी फिलिम “देस परदेस” में धर्मेन्द्र एगो अहम् भूमिका बाड़े. जब उनका जानकारी मिलल कि विमल कुमार आपन दोसरकी भोजपुरी फिलिम निर्देशन करे जात बाड़े त धर्मेन्द्र खुदे पूरा यूनिट के बधाई दे दीहलन.\nमुंबई टाकिज के बैनर तले बनत एह फिलिम के निर्माता वरदान आष्टा हउवें आ मुख्य भूमिका में कुणाल सिंह, दिलदार सांवरिया फेम यश कुमार, रानी चटर्जी, राखी त्रिपाठी, राकेश पांडे, संजय पाण्डेय,नीलिमा सिंह, वगेरह बाड़े.\nगीतकार विनय बिहारी आ संगीतकार राजेश गुप्ता हउवें, जबकि छायांकन अनिल धानडा के बा.\nफिलिम के शूटिंग अगिला हफ्ता शुरू होखे जात बा.\nदिलदार सांवरिया यश अब गायक बनले


बैंक – टटका खबर\nअगिला छह साल मे आठ लाख नौकरी मिली बैंकन में\nएसोचैम के एगो सर्वेक्षण में बतावल गइल बा कि अगिला छह साल में देश का बैंकन में नौकरियन के भरमार होखी. नया बैंकन के खुले, पुरनकन के नया ब्रांच से आ पुरान कर्मचारियन के रिटायर होखला से ई रिक्ति बने वाली बा. अदाज लगावल गइल बा कि करीब आठ लाख नया नौकरी के जगहा निकले\nशुक का दिने लखनऊ में केन्द्रीय वित्त मंत्री पी चिदम्बरम बैंकन के तीन सो नया शाखा के उद्घाटन कइलन. लक्ष्य राज्य में तीन हजार नया शाखा खोले के बा. एह मौका पर समारोह के अध्यक्षता मुख्यमंत्री अखिलेश यादव कइलन आ लोक निर्माण मंत्री शिवपाल सिंह आ स्वास्थ्य मंत्री अहमद हसन मौजूद रहलें. एह मौका पर


‘दूल्हे राजा’ के सक्सेस पार्टी – Anjoria\n‘दूल्हे राजा’ के सक्सेस पार्टी\nNovember 16, 2013 Editor फिल्म, मनोरंजन 0\nयशी फिल्म्स प्रा०लि० के बैनर तले बनल निर्माता अभय सिन्हा आ व निशांत उज्जवल के ‘दूल्हे राजा’ के बॉक्स ऑफिस पर मिलल शानदार सफलता के जश्न पिछला दिने मुम्बई के रामी गेस्ट लाईन होटल में धूमधाम से मनावल गइल.\nएह सक्सेस पार्टी में फिलिम के अभिनेता निरहुआ, अभिनेत्री मधु शर्मा, निर्माता अभय सिन्हा के बधाई देबे रिलायंस नेटवर्क के तरूण कटियाल, इम्पा अध्यक्ष टी०पी० अग्रवाल, निर्देशक राज सिप्पी, अभिनेता रविकिशन, पवन सिंह, अभिनेत्री मोनालिसा, स्मृति सिन्हा, शुभी शर्मा समेत अनेके खासमखास लोग पहुँचल.\nजान जाईं जे ‘दूल्हे राजा’ अपना पहिलका दू हफ्ता में पूरा देश में ऐतिहासिक व्यवसाय कइलसि आ एह सफलता से पूरा भोजपुरी उद्योग में खुशी के माहौल बा.\nप्रेम खातिर विद्रोह करीहें सीमा सिंह\n‘धड़कन’ के संगीतमय शुरूआत\nCategories Select Category मनोरंजन (4,467) गीत-गवनई (164) टीवी (161) फिल्म (1,412) रंगमंच (7) सतमेझरा (472) अगड़म बगड़म (11) एक तरफा विचार (11) कतरब्योंत (7) कोलकाता मेल (4) जिनिगी के जमीन (1) निबन्ध (68) निरउठ (10) नीक-जबून (15) बतकुच्चन (148) भउजी हो (33) भोला बाबू (4) रामझरोखा से (2) लस्टम पस्टम (158) सरोकार (1,092) काम के बात (1) कोर्स आ कैरियर (10) खबर (503) चौपाल (85) ज्योतिष आ वास्तु (8) देश आ समाज (368) नारी-जगत (10) पर्व त्योहार (51) भोजपुरिया लाल (36) योग (1) राजनीति (60) सभा समारोह (105) स्वास्थ्य (8) साहित्य (776) उपन्यास (39) कविता (288) कहानी (53) पुस्तक चर्चा (103) भाषा (261) समीक्षा (7)\nबिहार के माथ नवा दिहलन नीतीश\nतरह तरह के अफवाहन से हदसल कश्मीर घाटी\nभोजपुरी खातिर धरना दिहलें भोजपुरिया\nभोजपुरी खातिर धरना प्रदर्शन 14 जुलाई के दिल्ली में


Medical College Archives - RealTimes\nरायपुर मेडिकल कॉलेज में तकनीशियन के 8 पदों पर नियुक्ति आदेश जारी\nरायपुर. (Realtimes). पं. जवाहर लाल नेहरू स्मृति चिकित्सा महाविद्यालय, रायपुर …


‘मिटे ना सेनुरवा’ के संगीतमय मुहूर्त – Anjoria\n‘मिटे ना सेनुरवा’ के संगीतमय मुहूर्त\nविष्णु प्रिया सेवन आर्ट्स के बैनर तले बनत भोजपुरी फिल्म ‘मिटे ना सेनुरवा’ के संगीतमय मुहूर्त ज़ैनब खान के गावल गीत का रिकार्डिंग से पिछला दिने स्वरलता रिकार्डिंग स्टूडियो में संगीत निर्देशक शंकर बी. प्रसाद के निर्देशन में करावल गइल.\nएह मौका पर विशिष्ट अतिथि का रूप में धीरेन्द्र सिंह, पृथ्वीराज सिंह शेखावत, नंद किशोर शर्मा आ फिल्म वितरक चंद्रू धनवानी मौजूद रहलें. फिल्म के निर्माता भरत रावल, सह-निर्माता अमूल गोयल आ निर्देशक राजकुमार परदेसी हउवें. मुख्य कलाकारन में अखिलेश राय, रेखा सिंह, जयश्री टी., विजय शेट्टी, दशरथ कचरावत, दुर्गा सिंह, अतुला भटवाडेकर, अनिल तरले, सुभाष पाठक आ आईटम गर्ल के रूप में सपना आ ज्योति कोठारी के नाम बा.\nपुष्पगंगा एंटरटेनमेंट के प्रस्तुति ‘मिटे ना सेनुरवा’ एगो धर्मपरायण औरत के भक्ति-आस्था के कहानी ह, प्रताड़ित भइला का बादो ऊ बदला का आग में नइखे जरत बलुक आपन आत्मबल मजबूत करत माँ गंगा के आराधना में लीन हो जात बिया आ आखिरकार ओकर जीत होखत बा.\nफिल्म के शूटिंग अगिला महीना से शुरु होई.\nबिहार का बाद ‘‘फौजी’’ के दबदबा मुंबईओ में\nबनारस में रवि किशन के इसक


पटना जंक्शन - विकिपीडिया\nभारतीय रेलवे स्टेशन\nस्टेशन के सामने के हिस्सा\nस्टेशन रोड, महावीर मंदिर लगे, पटना- 800001 बिहार\nहावड़ा-दिल्ली मेन लाइन\nस्टैण्डर्ड (जमीन तल पर बनल स्टेशन)\nपूर्व मध्य रेलवे (ईसीआर)\nदानापुर रेल जोन\n3 लाख रोज\nपटना में लोकेशन\nपटना जंक्शन रेलवे स्टेशन, स्टेशन कोड PNBE, भारत की बिहार राज्य क राजधानी और पटना शहर क प्रमुख रेलवे स्टेशन ह। शहर की केंद्र में स्थित, इ मुख्य रेलवे स्टेशन पटना में आइल बा। इ भारतीय रेलवे की पूर्व मध्य रेलवे क्षेत्र की दानापुर डिवीजन की अंतर्गत आवेला। पटना जंक्शन देश की सबसे व्यस्त रेलवे स्टेशन में से एगो ह।\nपटना जंक्शन रेलवे स्टेशन रेलवे नेटवर्क द्वारा भारत की अधिकांश प्रमुख शहरन से जुड़ल बा। पटना नई दिल्ली और कोलकाता की बीच स्थित बा जवन की भारत में सबसे व्यस्त रेल मार्गन में से एगो ह। दिल्ली और कोलकाता खातिर लगातार चले वाली ट्रेन पटना से होके जाली स। इ शहर एगो प्रमुख रेलवे हब ह और एकर निम्नलिखित छौगो प्रमुख स्टेशन हंव स: पटना जंक्शन, PNBE राजेंद्रनगर टर्मिनल, गुलजारबाग स्टेशन, दानापुर रेलवे स्टेशन, पाटलीपुत्र जंक्शन और पटना साहिब स्टेशन। पटना, गया, जहानाबाद बिहारशरीफ, राजगीर, इस्लामपुर से दैनिक यात्री और एक्सप्रेस ट्रेन सेवा की माध्यम से अच्छी तरह से जुड़ल बा। वर्तमान में, भारतीय रेलवे पटना जंक्शन की आधुनिकीकरण खातिर कईगो निविदा जारी कइले बा।\nपटना जंक्शन रेलवे स्टेशन 1862 में बांकीपुर क़स्बा (बंकपुर) में, बांकीपुर जंक्शन में शुरू भइल रहे, इ ओ डिविजन की मुख्यालय की तौर प ब्रिटिश भारत की बंगाल की पटना जिला में खुलल रहे। पटना के से होके गुजरे वाली रेलवे लाइन क निर्माण 1855 में शुरू भइल और इ 1862 पूरा भइल और जनता खातिर खुलल। एकरी पहिले कच्चा माल और तैयार माल क परिवहन गंगा नदी की परिवहन मार्ग से होखे। एइजा लाइन क दुगो शाखा बाड़ी स, एगो पूर्वी क्षेत्र में जवन पटना घाट की साथ पटना जंक्शन रेलवे स्टेशन के जोड़ेले और दूसरा पश्चिमी क्षेत्र में जवन पटना जंक्शन रेलवे स्टेशन के दीघा घाट से जोड़ेले। दानापुर डिवीजन 1 जनवरी 1925 के अस्तित्व में आइल। वर्तमान मंडल रेल प्रबंधक कार्यालय भवन 1929 में बनल।\n1948 में पूर्वी रेलवे (ER), 1 अक्टूबर 1948 के तीसरा श्रेणी क एगो विशेष एक्सप्रेस ट्रेन 'जनता एक्सप्रेस' की नांव से शुरू कइलस। इ शुरू में पटना और दिल्ली के बीच चले और बाद में 1949 में एके दिल्ली से हावड़ा ले बढ़ा दिहल गइल। ई भारत में पहिला जनता एक्सप्रेस ट्रेन रहे।\nराजेंद्र नगर टर्मिनल और पटना जंक्शन मार्ग पर रिले इंटरलॉकिंग (RRI) प्रणाली7फरवरी 2012 से 12 फरवरी ले स्थापित कइल गइल रहे। RRI प्रणाली क उपस्थिति चले वाली गाड़िन क पटरिन क कंप्यूटर संचालित बदलाव क अनुमति देला।  RRT प्रणाली क उपस्थिति ए क्षेत्र में रेल यातायात की सुरक्षा में सुधार करे वाली साबित भइल बा।\n2009 में, भारत क सबसे लंबा सड़क-सह-रेल पुल, गंगा रेल-रोड ब्रिज क निर्माण, नजदीकी गंगा नदी के किनारे पर चलत रहे और इ पटना के पहलेजा घाट से जोड़ी। पुल क रेलवे भाग3फरवरी 2016 से रेल यातायात खातिर खोल दिहल गइल रहे और रेलवे बिहार की गंगा की उत्तर की ओर पाटलीपुत्र जंक्शन से विभिन्न रेलवे स्टेशन खातिर यात्री सेवा शुरू क दिहलस। सूत्रन की अनुसार पूरा होखले प इ पुल 4.55 किलोमीटर (2.83 मील) लंबा होइ और जेसे इ भारत में सबसे लंबा सड़क सह रेल पुल और दुनिया में सबसे लंबा पुलन में से एगो होई।\n↑ "History of Electrification". information published by CORE (Central Organization for Railway Electrification). CORE (Central Organization for Railway Electrification). पहुँचतिथी 1 अप्रैल 2012.\n↑ Kumod Verma (17 December 2013). "Patna Junction to get two escalators by Jan-end". दि टाइम्स ऑफ इंडिया. पहुँचतिथी4जनवरी 2014.\n↑ "Patna serial blasts". India Today. 29 October 2013.\n↑ "Patna by Railways". go4patna.com.\n↑ "Patna Junction Train Station". cleartrip.com. पहुँचतिथी6अप्रैल 2017.\n↑ "Several trains rescheduled, cancelled from Feb7to 12". दि टाइम्स ऑफ इंडिया.5फरवरी 2012. पहुँचतिथी6अप्रैल 2012.\n↑ "Digha bridge cost likely to jump by Rs 3,000 cr". दि टाइम्स ऑफ इंडिया.3July 2011.\n"https://bh.wikipedia.org/w/index.php?title=पटना_जंक्शन&oldid=650915" से लिहल गइल\nभारत के रेलवे स्टेशन\nबिहार भूगोल आधार\nएह पन्ना पर आखिरी बेर संपादन 23 जनवरी 2019 के 12:45 बजे भइल रहल।


कोरोना से जंग में आगे अइली अक्षरा सिंह – टटका खबर\nMar 26, 2020 अक्षरा सिंह, कोरोना, चाइनीज वायरस, भोजपुरी अदाकारा\nबँटली मास्‍क, ग्‍लव्‍स. अउर सेनेटाइजर\nदुनिया पर आइल बिपति का बीच भोजपुरी सिनेमा के अदाकारा अक्षरा सिंह लॉक डाउन लागे से पहिले सड़क पर आ के आम लोग का बीच मुँहजाबी (मास्‍क) बँटली आ दस्ताना अउर सेनेटाइजरो दिहली.\nअक्षरा कहली कि उनकर मकसद ओह लोग के जगावल बा जे अबहियों चाइनीज कोरोना वायरस के खतरा के अनदेखी करत बा. लोग जानत नइखे कि अइसन बेपरवाही देखा के उ लोग अपना साथही अपना परिवार. समाज, आ देशो के खतरा में डालत बा. समय के माँग बा कि अपनहूँ बाँची आ दोसरो के बचाईं.\nअक्षरा इहो कहली कि आजु जे समरथ बा ओकरा चाहीं कि गरीब गुरबा के बढ़-चढ़़ के एह आफत से बचावे में सहायता करे. कहली कि आजु उ जवने बाड़ी तवन लोगे का नेह का चलते, एहिसे जतना कर सकत बाड़ी ओतना करे के कोशिश करत बाड़ी.\nपीएम मोदी के लगावल लॉकडाउन के समर्थन करत अक्षरा कहली कि अगर हमनी का अपना आ अपना लोग-परिवार के बचा लेम त चीन से सगरी दुनिये में पसरल कोरोना हार जाई. एहसे प्रशासन का बाति मानीं आ घर में रह के एह कोरोना के भगावें में मदद करीं.


सोनभद्र में सड़क हादसा में मोटरसाइकिल सवार के मौत – टटका खबर\nसोनभद्र 19 फरवरी (वार्ता) उत्तर प्रदेश के सोनभद्र जिला के करमा क्षेत्र में सड़क किनारे खड़ा टैक्टर से टकरइला का बाद मोटरसाइकिल सवार एगो नवही के मौत हो गइल आ दोसरका घवाहिल हो गइल.\nबतावल जात हा कि पसही सबस्टेशन में लाइन मैन के काम करत टिकुरिया निवासी अशोक यादव बहेरा निवासी नईम का साथो काल्हु रतिया करमा बाजार से लाइन सही क के मोटरसाइकिल से पगिया रोड के तरफ जात रहलें. एही दौरान भरकवाह गांव का नियरा सोझा से आवत एगो ट्रक के रोशनी से चउँधिया के एह लोग के तेजरफ्तार मोटरसाइकिल सड़क किनारे खड़ा एगो ट्रैक्टर ट्रॉली से जा टकराइल.\nदुनु जने के केकराही सामुदायिक स्वास्थ्य केंद्र ले गइल गइल जहाँ के डाक्टर अशोक यादव के मृत घोषित क दिहलें आ नईम के जिला अस्पताल खातिर रेफर क दिहल गइल.\nTags: सड़क हादसा, सोनभद्र


बिहार आ छपरा न्यूज – 25 मई 2015 – टटका खबर\nबिहार में सरकार केकेर बनी एकर फैसला मुलायम, सोनिया आ लालू का हाथे बतवले बाड़न भाजपा नेता अरुण जेटली. हालांकि उनकर इहो दावा बा कि सरकार भाजपे के बनी. सभे जानत बा कि दिल्ली विधानसभा चुनाव में मिलल हार के दाग मेटावे खातिर बिहार विधानसभा जीतल भाजपा खातिर बेहद जरूरी बा. एह खातिर भाजपा हर दाँव खेले के तइयारी क लिहले बिया. जातिवाद खतम करे के दावो होखत बा आ सामाजिक समीकरणो साधल जात बा.\nविकास आ गरीब विरोधी नक्सली आजु आ काल्हु दू दिन झारखंड आ बिहार बंद राखे के गोहार लगवले बाड़न. एकनी के हिंसक रुख देखत प्रशासन सचेत बिया. नक्सलियन के ग्रीन हंट अभियान से शिकायत बा जवन ओकनी के बेंवत खतम करे खातिर चलावल जात बा.\nकेंद्र के नरेन्द्र मोदी सरकार के एक साल पूरा होखला पर सगरी जिला मुख्यालयन पर उत्सव मनावल जाई. 26 मई से3जून का बीच हर जगहा कवनो ना कवनो केन्द्रीय मंत्री के कार्यक्रम होखे वाला बा.\nपश्चिमी चंपारण जिला में गंडक आ नारायणी नदी में उफान आवे के अनेसा देखत बिहार सरकार अलर्ट जारी कइले बिया. बाल्मीकिनगर बराज के छतीसो फाटक खोल दीहल गइल बा जेहसे कि पानी के लेवल बहुते मत बढ़ पावे.\nप्रदेश कांग्रेस अध्यक्ष अशोक कुमार चौधरी के कहना बा कि अगर विधानसभा चुनाव में सगरी सेकूलर गोलन के एक जगहा इकट्ठा नइखे कइल जात त कांग्रेस अकेले चुनाव लड़ी. असल में कांग्रेस के भाव अतना गिर गइल बा कि जनता परिवार ओकरा बारे में इचिको ख्याल नइखे करत आ एही खातिर दबाव बनावे के कोशिश में कांग्रेस अकेले चुनाव लड़े के बात कहले बिया.जदयू नेता संजय सिंंह के कहना बा कि अगर कांग्रेस अकेलही लड़ल चाहत बिया त एकरा ला ऊ आजाद बिया.\nबिहार के डाक्टर अतवार का दिने क्लीनिकल ईस्टेब्लिशमेंट एक्ट के विरोध में पटना में जुलूस निकललें. एह जुलूस में आइएमए का साथही आयुषो डाक्टरन के संगठन शामिल भइली सँ.\nगोपालगंज के यादोपुर इलाका के पतहरा गांव से एगो वाहन लूटेरा गैंग के तीन गो सदस्यन के पुलिस गिरफ्तार कर लिहलसि.\nखबर भोजपुरी में (मंगल, 26 मई 2015)


‘‘धमाल कइलऽ राजा’’ के शूटिंग पूरा हो गइल – Anjoria\nजलाराम प्रोडक्शन के बैनर तले बनत निर्माता रमण नैयर के भोजपुरी फिल्म ‘‘धमाल कईलऽ राजा’’ के शूटिंग के काम पिछला दिने पूरा हो गइल बा. अब बस कुछ गीतन के फिल्मावल बाकी बा. एह फिल्म के निर्देशन चन्द्रसेन सिंह कइले बाड़न.\nफिल्म में सुपरस्टार रवि किशन, टुलिप सिंह, गिरीश शर्मा, कोमल ढिल्लन, निलीमा सिंह, पंकज बेरी, सीमा सिंह आ संभावना सेठ के प्रमुख भूमिका बा. गीतकार विपिन बहार, संगीतकार मधुकर आनंद, लेखक पारस जयसवाल, छायांकन आर. आर प्रिंस, डांस राम देवन, एक्शन मास्टर दर्शन सिंह हउवें. निर्माता आ निर्देशक के कहना बा कि ई फिल्म दर्शकन का दिल पर राज करी.\nRecordings completed for ‘Kab Jagoge’\n2 thoughts on “‘‘धमाल कइलऽ राजा’’ के शूटिंग पूरा हो गइल”\nअक्टूबर 31, 2011 को 1:21 पूर्वाह्न पर\nanu kumar singh कहते हैं:\nअक्टूबर 23, 2011 को 12:21 पूर्वाह्न पर


राजद – Page2– टटका खबर\nकांग्रेस धरी लालू के हाथ\nपटना 19 दिसम्बर (वार्ता) बिहार मे अगिला लोकसभा चुनाव खातिर गठबन्हन ले के उहचुह मे फंसल कांग्रेस के आखिरकार लालू के राजदे के संगे गइल तय लागऽता. प्रदेश कांग्रेस अध्यक्ष अशोक चौधरी नई दिल्ली मे आज कांग्रेस उपाध्यक्ष राहुल गांधी आ काल्हु अध्यक्षा सोनिया गांधी से भेंट कइले रहले. एहसे बुझात बा कि गठबन्हन लेके\nकांग्रेस जेकरे के आपन नेता बनावे, लालू ओकरे पाछा चलीहें\nरांची 17 दिसम्बर (वार्ता) राजद:अध्यक्ष आ बिहार के मुख्यमंत्री रह चुकल लालू प्रसाद यादव आजु एगो संवाददाता सम्मेलन में कहलन कि कांग्रेस जेकरे के नेता बनाई उ ओकरे समर्थन करीहें. लालू इहो कहलन कि राहुल गांधी प्रधानमंत्री पद जोग बाड़न. बाकिर लालू का राय में कांग्रेस के चुनाव से पहिले अपना नेता के नाम के\nनीतीश सरकार के रिपोर्ट के झूठ के पुलिन्दा बतवलसि राजद\nपटना 25 नवम्बर (वार्ता) आठ साल से सरकार चलावत नीतीश कुमार आजु अपना उपलब्धियन के रिपोर्ट जारी कइलन जवना के राजद झूठ के पुलिंदा बतावत एकरा के गरीबन के हित का खिलाफ बतवलसि. राजद के प्रधान महासचिव आ सांसद रामकृपाल यादव कहलन कि मुख्यमंत्री नीतीश कुमार के जारी रिपोर्ट में झूठ.के अलावा कुछउ नइखे. पिछला\nमोदी के रोके ला लालू जइसन हिम्मत नइखे नीतीश मे, कहली राबड़ी\nपटना 21 अक्टूबर (वार्ता) बिहार के मुख्यमंत्री रहल आ राजद नेता राबड़ी देवी के कहना बा कि विधि व्यवस्था ला चुनौती बनल लालकृष्ण आडवाणी के रथ के जवना तरह साल 1990 मे तब के मुख्यमंत्री लालू प्रसाद यादव रोक दिहले ओइसन हिम्मत नीतीश कुमार नइखन देखा पावत कि पटना आवत नरेन्द्र मोदी के रोक देसु.\nलालू का गैरमौजूदगी में राजद के बइठक\nकाल्हु पटना में राजद के बइठक लालू प्रसाद के गैर मौजूदगी में भइल जवना में तय भइल कि जेल में रहला का बावजूद पार्टी के अध्यक्ष बनल रहीहे लालू प्रसाद आ एह दौरान पार्टी के काम काज राबड़ी देवी देखीहें. एह बइठक में रघुवंश प्रसाद सिंह ना अइले बाकिर राबड़ी देवी, तेजस्वी यादव, तेज प्रताप\nराबड़ी आजु लालू से मिलिहें आ छह अक्टूबर के वरीय नेता लोग साथे बइठक करीहे\nमुख्यमंत्री रहल राबड़ी देवी आजु बुध का दिने रांची मे राजद अध्यक्ष लालू प्रसाद यादव से मुलाकात करीहे आ ओकरा बाद छह अक्टूबर के पार्टी के चुनिंदा बड़का नेता लोग संगे बइठ के लालू के गिरफ्तारी का खिलाफ “सहानुभूति लहर” के अपना पक्ष मे करे के रणनीति बनइहें. विधानसभा मे राजद विधायक दल के नेता\nलालू पर फैसला का बाद राजद मुख्यालय पर सन्नाटा\nराजद.अध्यक्ष आ बिहार के मुख्यमंत्री रहल लालू प्रसाद यादव के चारा घोटाला मामिला में जेल जातही पटना में राजद मुख्यालय पर सन्नाटा पसर गइल. पार्टी कार्यालय का पिछला हिस्सा मे अलगा से बनल कोठरियन में रहे वाला कुछ लोग निराशा जतावत कहल कि अइसन फैसला के उमेद ना रहल. पार्टी पदाधिकारियन के कक्ष पूरा खाली\nधर्मनिरपेक्षता के ढोंग करत बाड़े नीतीश, कहलन राजद के रामकृपाल\nराजद.के प्रधान महासचिव आ सांसद रामकृपाल यादव बिहार के मुख्यमंत्री नीतीश कुमार पर धर्मनिरपेक्षता के ढोंग करे के आरोप लगावत कहले कि .भाजपा से गठबन्हन तूड़ के नीतीश धर्मनिरपेक्षता के झूठ मुखौटा पहिन लिहले बाड़न. जनता उनका ढोंग के बढ़िया से बूझत बिया आ अगिला चुनाव में नीतीश के बढ़िया से जवाब दी. राजद नेता\nनरेन्द्र मोदी आ भाजपा के आरएसएस क मुखौटा बतवले लालू\nराजद.अध्यक्ष लालू प्रसाद यादव नरेन्द्र मोदी आ भाजपा.के आरएसएस. के.मुखौटा बतावत कहलन कि एह लोग के असली ताकत संघे ह जेकरा इशारा पर ई लोग देश मे साम्प्रदायिक सद्भाव बिगाड़ल चाहऽता. लालू प्रसाद यादव आज पटना में अपना पार्टी के अकलियत मुहिम रथ के हरिय झंडी देखा रवाना कइला का बाद कहलन कि एह रंथ\nकोर्ट में पेश शहाबुद्दीन के जयकारा लगवले समर्थक\nसोमार का दिने सिवान के सांसद रहल राजद के शहाबुद्दीन के अदालत में पेश कइल गइल त पूरा कोर्टकंपाउंड उनुका समर्थकन से खचाखच भरल रहे. ऊ लोग शहाबुद्दीन आ लालू राबड़ी के जयकार लगावत रहल. कहत रहे लोग कि जल्दिए शहाबुद्दीन बाइज्जत बरी हो जइहें. समर्थकन के आरोप रहे कि नीतीश सरकार एक ओर त


महुआ पर भौजियन के महामुकाबला – Anjoria\nAug 31, 2011 भौजी नं॰ -1\nभोजपुरी के लोकप्रिय चैनल “महुआ” पर भौजियन के महामुकाबला एक बेर फेर शुरू हो गइल बा. अपना पहिला दुनु सीजन में बहुते लोकप्रिय रहल एह रियलिटी शो “भौजी नं॰ -1” के अब सीजन थ्री शुरू हो गइल बा जवना के महुआ टी॰वी॰ पर 29 अगस्त से सोमार से शुक ले रोज रात9बजे से एक घंटा देखावल जा रहल बा.\nभारतीय समाज के मिडिल क्लास के शादीशुदा औरतन खातिर ले आवल एह शो के ओह औरतन के समर्पित कइल गइल बा जिनकर प्रतिभा कला, ज्ञान सब कुछ बिआह का बाद घर का चहारदीवारी आ जिम्मेदारियन के बंधन में अझूरा के रहि जाला. एह शो में भौजियन के कार्यकुशलता, निपुणता, वैवाहिक सौन्दर्य, नृत्य, गायन समेत तमाम मनोरंजन के जमावड़ा बा. कुल 70 एपिसोड वाला एह शो में “भौजियन के नोक-झोंक अपना देवर का साथ आ संगे संगे ननदन के इतराइल देखे के मिली. हर हफ्ता चार गो भउजाई अपना में भिड़त करीहें आ चारो सेगमेंट में, केकरा में केतना दम, केतना सुर केतना दम, कवन केतना पानी में, आ मोरा मना में, जीते के कोशिश करीहें. आ एंकरिंग करीहें प्रियेश सिन्हा. भउजियन के जज करीहे मशहूर लोक गायिका विजया भारती आ गायक अजीत आनंद. शो का अलग अलग एपिसोडन में सिलेब्रेटी मेहमानो शामिल रहीहें.


‘भऊजी नम्बर वन’ के एंकर बनलें विनय आनन्द – Anjoria\n‘भऊजी नम्बर वन’ के एंकर बनलें विनय आनन्द\nसिनेमा भोजपुरी के सुपर स्टार विनय आनंद अब महुआ चैनल के लोकप्रिय शो ‘भऊजी नम्बर वन’ के एंकरिंग करीहें. विनय आनन्द एहसे पहिले चर्चित शो ‘गृह लक्ष्मी’ ओ के एंकरिंग कइले रहलें आ शो सफलता के परचम लहरवले रहुवे.\nविश्वामित्र इंडिया परिवार के स्पांसर्ड शो ‘भऊजी नम्बर वन’ सीजन-5 खातिर विनय आनंद बहुते उत्साहित बाड़न. कहलें कि शो उनुका पसंद रहल से एकर बने खातिर तुरते हँ कह दिहलन.\nएह शो के फार्मेट का हिसाब से विनय आनंद कई एक शहरन में जइहें आ ओहिजा के गृहिणियन के एह शो खातिर नेवतिहें.\nएह साल विनय आनंद के पूरा एक दर्जन फिलिमो रिलीज होखे वाली बाड़ी सँ. एहमें ‘हमरे नामे जिला हिलेला’, ‘एलान-ए-जंग’, ‘कजरा मोहब्बतवाला’, ‘तुलसी बिन सूना अंगनवा हमार’, ‘दामाद चाहीं फोकट में’, ‘दबंग दामाद’, ‘विनय भईया कईलस कमाल’, ‘काली’, ‘लक्ष्मण रेखा’, ‘दंगल’ ‘गुलाब थियेटर’ आ ‘चुनरी संभाल गोरी’ जइसन फिलिम बाड़ी सँ.\n‘गंगा जमुना सरस्वती’ मुंबई में रिलीज